12:45 20-09-2019 | 111 | Gündəm\n1994-cü ilin sentyabrın 20-də Bakıda "Xəzər dənizinin Azərbaycan sektorunda "Azəri", "Çıraq", “Günəşli” yataqlarının dərinlikdə yerləşən hissəsinin birgə işlənməsi və hasil olunan neftin pay şəklində bölüşdürülməsi" haqqında dünyanın 11 ən iri neft şirkəti ilə bağlanmış müqavilədən 25 il keçir. Həmin tarixdə dərin su qatlarındakı neftin birgə işlənməsi haqqında dəyəri 7,4 mlrd. dollar olan "məhsulun pay bölgüsü" tipli müqavilə imzalanır. "Əsrin müqaviləsi" adını alan bu layihədə dünyanın 8 ölkəsinin Azərbaycan, ABŞ, Böyük Britaniya, Rusiya, Türkiyə, Norveç, Yaponiya və Səudiyyə Ərəbistanı, 13 ən məşhur neft şirkəti (Amoco, BP, McDermott, UNOCAL, ARDNŞ, Lukoil, Statoil, Exxon, Türkiyə Petrolları, Pennzoil, ITOCHU, Ramco, Delta) iştirak edib.\n“Üç Nöqtə”"Əsrin müqaviləsi"nin Azərbaycan və region üçün hansı əhəmiyyətə malik olması və bu müqavilənin ölkənin həyatı üçün nələri vəd etməsi istiqamətində ekspertlərin açıqlamalarına istinad edib. Versus.Az həmin açıqlamaları təqdim edir.\n“Əgər o müqavilələr imzalanmasaydı və ondan düzgün istifadə olmasaydı...”\nYeni Azərbaycan Partiyası Siyasi Şurasının üzvü, “İki Sahil” qəzetinin baş redaktoru Vüqar Rəhimzadə açıqlamasında bildirib ki, “Əsrin müqaviləsi” birinci növbədə Azərbaycanın iqtisadi inkişafının təməl prinsiplərini müəyyən elədi. Bildirdi ki, həmin dövrdən sonra Azərbaycan iqtisadi baxımdan inkişaf etməyə başlayıb. V.Rəhimzadənin sözlərinə görə, “Əsrin müqaviləsi” Azərbaycanın siyasi nüfuzunun davamlı şəkildə artmasına və bütövlükdə dünya birliyində layiqli mövqe tutmaqla öz töhfələrini verməsinə zəmin yaradıb:\n“Azərbaycanın qüdrətlənməsi məhz o müqavilələrin imzalanmasından birbaşa asılıdır. Əgər o müqavilələr imzalanmasaydı və ondan düzgün istifadə olmasaydı bu gün Azərbaycan belə qüdrətli dövlət olmazdı.\nİqtisadi qüdrəti olan dövlət hər şeyə qadirdir. Həqiqətən də iqtisadiyyat siyasi proseslərin möhkəmlənməsinə böyük təkan verən amillərdən biridir. Və bu gün Azərbaycan iqtisadiyyatı durmadan artmaqdadır. Azərbaycan təkcə neft müqavilələrindən deyil, ondan gələn gəlirlərin qeyri-neft sektoruna istifadə olunması, inkişafına yönəldilir. Belə ki, yeni yolların çəkilməsi, regionların inkişafı, yeni infrastruktur layihələrin yaradılması və sahələrin inkişafı məhz o müqavilələrdən asılı olub. Müqavilələr bu gün çox uğurla öz bəhrəsini verib və icra olunmaqdadır. Bütün bu uğurları sadalamaqla qurtarmaz. Bu müqavilələr Azərbaycanın regionda mövqeyinin daha da möhkəmlənməsinə kifayət qədər təkan verdi, Azərbaycanın bütövlükdə siması dəyişdi, əhalinin sosial rifahının yüksəlməsinə təkan verdi, hər bir ailənin yaxşı yaşamasında bu müqavilənin öz dəsti-xətti var. Bilirsiz ki, 2017-ci ildə neft müqaviləsi 50-ci ilə qədər uzadıldı və Azərbaycanın, həm də Dövlət Neft Şirkətinin bütövlükdə mənfəətinin artırılmasına əsas oldu. Azərbaycanda neft müqavilələrinin bağlanması dünya birliyində rolunu, Azərbaycan dövlətinin qüdrətlənməsini, Azərbaycan vətəndaşlarının həyat şəraitinin yaxşılaşmasını təmin etdi və Azərbaycan ordu quruculuğu, sosial-siyasət və digər sahələrdə öz siyasətinin reallaşmasında öz böyük töhfələrini verdi. Azərbaycanın “Əsrin müqaviləsi” hesab edirəm ki, doğrudan da böyük bir tarixi bir hadisə idi. “Əsrin Müqaviləsi” o illər imzalandı ki, Azərbaycanda siyasi sabitlik bir o qədər bərqərar olmamışdı, hələ də ölkədə narahatçlıqlar var idi. Amma Heydər Əliyev qətiyyəti, Heydər Əliyev cəsarəti müqaviləyə rəhbərlik edən şəxsləri inandırıb Azərbaycana dəvət etdi. Və Azərbaycanda belə bir möhtəşəm müqavilə imzalandı və bu Azərbaycanın həyatını yaxşı mənada dəyişdi, Azərbaycan həyatına böyük töhfələr verdi və bu gün də verməkdədir. Azərbaycanin müasir şəkildə inkişafında müstəsana rolu oldu”.\nV.Rəhimzadə bir çox hallarda bəzi müxalif dairələrin kontraktın üzərinə kölgə salaraq bu layihənin heç də kasıbçılığın aradan qaldırılmasına xidmət edə bilməməyi ilə bağlı düşünülməmiş fikirlərin ortaya atılmasını da istisna etməyib:\n“1994-cü ildə Azərbaycanın müqaviləyə qədərki dövrünü və bugünkü həyatımızı müqayisə etsək, misilsiz və inanılmaz dərəcədə inkişaın şahidiyik. Yəni insan, yaşıyan cəmiyyət daim inkişafa meyillidir və bunu da Azərbayacan dövləti təmin edib. Azərbaycanda kasıbçılığın həddi, işsizliyin səviyyəsi aşağı düşüb. Bunlar adi rəqəmlər deyil və 3-5 günün fikirləri deyil. Bu prosesin müsbət dinamikada irəliləməsi bu müqavilələrin təsiridir. Və zaman keçdikcə kontraktlar daha böyük şəkildə öz müsbət təsirini göstərəcək. Bunu o adamlar deyir ki, təfəkkürcə zəifdirlər. Dünyanın ən inkişaf etmiş ölkələrində belə kasıbçılıq var. Məsələ ondadır ki, biz bu kasıbçılığın hansı həddindən hansı həddinə doğru gəlmişik. Bu da Azərbaycanda neft kadrlarının güclü şəkildə ifadə olunmasıdır və Azərbaycanın sosial həyatına yönəlmiş uğurlu bir layihədir”.\n“Bir ölkə üçün bir layihədən bu qədər gəlir əldə etmək kifayət qədər normaldır”\nNeft Araşdırmaları Mərkəzinin rəhbəri, iqtisadçı ekspert İlham Şaban sırf rəqəmlərə nəzər salaraq “Əsrin Müqaviləsi”nin Azərbaycan üçün əhəmiyyətini ortaya qoyub:\n“İlk olaraq 500 milyon tona yaxın neft hasil edildi. Neftin hasilatı zamanı Azərbayacan dövləti 143, 3 milyard dollar mənfəət nefti qazandı. Hansı ki, bu, Azərbaycan Neft Fonduna pul şəklində daxil oldu. Ancaq bu, dövlətin birbaşa qazancı idi. Bundan əlavə, təqribən 6 milyarddan artıq Dövlət Neft Şirkətinin şirkət olaraq öz payına aldığı mənfəət nefti idi. Bundan hökumətin qazancı var idi, hansı ki, xarici neft şirkətləri burda fəaliyyət göstərdikləri müddətdə özlərinin qazancından Azərbaycan Respublikası ərazisində əldə etdiyi gəlirdən 25 faiz mənfəət vergisi ödəyirdilər. Və xarici şirkətlər 14,5 milyard dollar dövlət büdcəsinə vəsait köçürdüblər. Ancaq bu da hamısı deyil, bir də müqavilələrin həyata keçirildiyi zaman, yəni söhbət “Azəri”, “Çıraq”, “Günəşli” layihəsi çərçivəsində keçirilən layihələrdə dövlət şirkətləri, birgə müəssisələr, özəl şirkətlər, səhmdar cəmiyyətlər, podratçı və subpodratçı qismində iştirak elədilər. Və onların da gəlirini hesablasaq bu da 7 milyard dollardan artıq qazancdır. Ümumilikdə biz toplasaq ki, “Azəri”, “Çıraq”, “Günəşli” 1995-ci ildən götürsək, bu 14 ildə Azərbaycana nə qədər ümumilikdə gəlir verib, bu az rəqəm deyil. Bu təqribən 172 milyard dollar vəsait edir. Böyük bir məbləğdir. Bir ölkə üçün bir layihədən bu qədər gəlir əldə etmək kifayət qədər normaldır”.\nİlham Şaban neft müqavilələri ilə bağlı bir çox hallarda ortaya qoyulan narahatlıqlara da birmənalı yanaşmayıb. O, bildirib ki, bir çox hallarda insanların gözləntiləri həddən artıq çox və yaxud da “tərəzinin gözünüə qoyub” baxmaq, qiymətləndirmək bacarığı həddən artıq zəif olduğundan, sorğu keçirəndə deyirlər ki, “bundan bizə nə”:\n“2020-ci ildə dövlət büdcəsində ancaq əməkhaqqı və təqaüdlər üzrə dövlət büdcədən ödənişlər 9 milyard manatdır. Dövlət Neft Fondundan faizlərin həcmi 11,8 milyard faizdir. Ümumi dövlət büdcəsinin xərclərinin ortalama 50 faizi son illərdə stabil olaraq Dövlət Neft Fondundan ayırmalar hesabına keçib. Dövlət Neft Fondunun gəlirlərinin 95 faiszi bir layihədədn qidalanır. İnsanlar “ondan gələn gəliri bizə verəydilər” deyirlər, amma fərqinə varmırlar ki, elə onlara verilir. O əməkhaqqını ki, insanlar alır onun 90 faizi həmin Neft Fondundan qidalanır. Azərbaycan büdcəsinin rəsmi surətdə 57 faizi neft gəlirlərindəndir. Neft gəlirləri isə üç qismə bölünür. Dövlət Neft Fondundan ödəmələr, Azərbaycan Dövlət Neft Şirkətinin büdcə ödəmələri və Xarici şirkətlərdən gələn büdcə ödəmələri. Bu bir layihədir və insanlar fərqinə varmırlar ki, bütün ölkənin simasını, iqtisadiyyatını siyasi, regiondakı imkanlarını, qüdrətini, sərhədləri aşıb xaricə addımlamasını məhz bu lahiyə həyata keçirir. İnsanlar, cəmiyyət anlamalıdır ki, 1994-cü ildə imzalanmış layihə ilə əsrin 4/1-ni arxada qoymuşuq və bütün ümidlərimiz “Azəri”, “Çıraq”,“Günəşli”yədir. Məlumdur ki, müqavilənin vaxtı 2017-ci- ildən 2050 ci ilə qədər vaxt uzadılıb. Müşahidə edirəm ki, insanlarda bir asılılıq, gözlənti var, yenə “Azəri”-“Çıraq”- “Günəşli”yə mərkəzdə dayanan bir “çıraq” kimi baxırlar. Sanki 2-ci bir “çıraq” axtarmaq hədəfi yoxdur. Bu gün Azərbaycan artıq 2019-cu ilin birinci yarsının Azərbaycan Mərkəzi Bankı təbii balansını açıqlayıb. Bu balansa görə 91 faiz ümumi ixracatda təbii balansda neft məhsulu və qaz durur. 75 faizi xam neftin 80 faizi bircə layihəniun üzərinə düşür. 2005-2015-ci illərdə o böyük neft kubları gələndə cəmiyyət elə bil neftdən məst oldu. Qiyməti düşəndə hamının əla -ayağı düşür. 5-10 dolar qalxanda, göy satanadan tutmuş maşın satanacan hamı pərvəzlanır”.\nİ.Şaban hesab edir ki, qeyri-neft sektorunda yeni “çıraqlar” tapılmalı və digər qeyri-neft sektorlarının inkişafına yönlik addımlar atılmalıdır. İqtisadçı ekspert hesab edir ki, ölkə başçısı da məhz öz çıxışlarında bu sahənin inkişafı ilə bağlı öz fikirlərini və tapşırıqlarını irəli sürür və hər kəsi bu istiqamətdə öz səylərini artırmağa çağırır.\n““Əsrin müqaviləsi” siyasi mənada da Azərbaycanın bölgədə yerini və rolunu artırdı”\nPolitoloq Elxan Şahinoğlu ilk növbədə 25 il əvvəl bağlanan bu müqavilənin bağlandığı şəraitə diqqət yetirib:\n“Çox ağır bir dönəm idi. Müxtəlif ölkələrdən təzyiqlər var idi. Bu layihə keçmiş hakimiyyətin dönəmində də imzalanmalıydı. Amma hərbi çevrilişə cəhd, vətəndaş müharibəsi təhlükəsi torpaqlarımızın işğalı məsələsi buna mane oldu. Heydər Əliyev hakimiyyətə gələndən sonara 1 il danışıqlar getdi və nəhayət imzalandı. İmzalanandan sonra da daha çox Şimaldan Azərbaycana qarşı müəyyən təxribatlar oldu. Bəzi ekspertlər hesab edirlər ki, imzalanan kontraktlar Azərbaycanın çox da xeyrinə olmadı. Tam əksinə o zaman neftin qiyməti aşağı idi. Neftin qiyməti qalxandan sonra kontrakt bizim lehimizə işləməyə başladı. 25 ildir ki, Azərbaycan 10 milyardlardan çox dollar vəsait əldə etdi. Bəziləri mübahisə edirlər ki, bu vəsaitdən necə istifadə olundu, iqtisadiyyatın inkişafına istifadə olundu. İndi 50 milyard dollar vəsaitimiz var. İndi artıq qaz layihələri işləməyə bağlayır. Gələn ildən TAP layihəsi də işə düşəcək. Amma buna siyasi mənada baxsaq Azərbaycanın bölgədə yerini və rolunu artırdı. Əsrin müqaviləsi siyasi anlamda Azərbaycan üçün faydalı oldu”.


BU MƏHKƏMƏNİN TARİXİNDƏ BƏRAƏT HÖKMÜ OLMAYIB! – Tanınmış vəkildən məhkəmə və hakimlərlə bağlı şok açıqlamalar! | AzPolitika – onlayn siyasi-ictimai qəzet\nDərc olunub: 18/06/2019 - 16:15\nMaraqlıdır ki, ən çox bəraət hökmü çıxarmış hakimlərin hər ikisi rayon məhkəməsinin hakimləridir. Rayon məhkəmələrində əsasən yüngül xarakterli işlərə baxıldığından, bəraət alanların da ağır cinayətlərdə ittiham olunan şəxslər olmadığını söyləmək olar.\nƏlbəttə, bu heç də onların çıxardığı bəraət hökmlərinin əhəmiyyətini azaltmır. Azərbaycan reallığında hakimlərin bəraət hökmü çıxarması o qədər də asan məsələ sayılmadığından, hər belə qərar çıxaran hakim alqışlanmalıdır.\nAncaq razılşaq ki, yüngül xarakterli cinayət işlərinə baxan rayon hakimlərilə müqayisədə ağır və xüsusilə ağır cinayətlərdə ittiham olunanların məhkəmə proseslərini aparan hakimlərin bəraət hokmü çıxarması xeyli çətindir. Hətta bir çox hallarda bu cür işlərdə prokurorluğun və ya polisin xüsusi marağı olduğunu nəzərə alsaq, hakimin bəraət hökmü çıxarmasının mümkünsüz olduğunu söyləyə bilərik. Bu baxımdan Azərbaycanda ağır cinayətlərə dair məhkəmələrdə hakimlik edənlərin də arasında bəraət hökmü çıxaranların olub-olmadığı ilə maraqlandıq.\nMövzu ətrafında söhbətləşdiyimiz vəkil Ceyhun Yusifov “AzPolitika.info”-ya açıqlamasında bildirdi ki, mətbuatda bəraət hökmü çıxaran hakimlərdən bir neçəsinin adı çəkilib: “Əlbəttə, bir vəkil kimi mən də həmin hakimləri bəraət hökmü çıxardıqlarına görə alqışlayıram.\nAncaq eyni zamanda qeyd edim ki, bəraət hökmü çıxaran hakimlər yalnız mətbuatda adları çəkilən şəxslərə yekunlaşmır. Azərbaycanda prinsipial mövqeləri ilə fərqlənən, ağır işlərə belə bəraət hökmü çıxaran hakimlər mövcuddur.\nOnlara misal olaraq Bakı Ağır Cinayətlər Məhkəməsində Mirzə Xankişiyevi və Zeynal Ağayevi göstərə bilərəm. Bu şəxslər dəfələrlə bəraət hökmü çıxarıblar.\nOnlardan əlavə Gəncə Ağır Cinayətlər Məhkəməsinin hakimi Elnur Rüstəmovu, Sumqayıt Apellyasiya Məhkəməsinin hakimi Vidadi Cəfərovu, Binəqədi Rayon Məhkəməsinin hakimi Rəşad Əliyevi, Nərimanov Rayon Məhkəməsininn hakimi Rəşad Abdulovu, Səbael Rayon Məhkəməsinin hakimi Aytən Əliyevanı göstərmək olar. Onlar da adları qeyd edilən hakimlərdən heç də az bəraət hökmü çıxarmayıblar. Bu cür cəsarətli və prinsipial hakimlərimizi də ictimaiyyət tanımalıdır”.\nVəkil Ceyhun Yusifov qeyd etdi ki, rayonlarımızda da bəraət hökmü çıxarmaqdan çəkinməyən hakimlərimiz var: “Quba Rayon Məhkəməsinin hakimi Zamin Tahirov 11 bəraət hökmü çıxarıb. Belə hakimlərimizi də qeyd etmək lazımdır”.\nCeyhun Yusifov bildirdi ki, heç bir bəraətin əhəmiyyətini azaltmaq istəmir: “Ancaq onu da nəzərə almalıyıq ki, Mirzə Xankişiyevin, Zeynal Ağayevin, Elnur Rüstəmovun, Vidadi Cəfərovun çıxardığı bəraət qərarları ağır cinayətlərlə bağlıdır. Hansı ki, bu cür işlərdə bəraət qərarı çıxarmaq daha çox qətiyyət və cəsarət tələb edir. Bunu da qiymətləndirməmək doğru olmaz”.\nVəkil bildirdi ki, hakimlərimizi yalnız bəraət qərarlarına görə deyil, həm də həbs qətimkan tədbiri seçməkdən imtina etdikləri üçün də dəyərləndirmək lazımdır: “Yuxarıda adlarını qeyd etdiyin Rəşad Əliyev, Rəşad Abdulov, Aytən Əliyeva məhz belə hakimlərdəndir. Onlar onlarla işdə həbs qətimkan tədbiri seçməkdən imtina ediblər. Onların içərisində ağır cinayətlə bağlı verilmiş təqdimatdan imtina da var.\nBu cür qərarların ədalət və hüququn aliliyi baxımından əhəmiyəti heç də bəraət hökmlərindən az deyil. Hansı ki, qətimkan tədbirinin seçilməməsi sonradan həmin cinayət işinə xitam verilməsinə gətirib çıxarıb. Bunları da qeyd etmək lazımdır. Əksər hakimlər həbs qətimkan tədbirlərini yoxlamadan, araşdırma aparmadan təmin edir. Ancaq adlarını çəkdiyim 3 hakim buna getmir. Düşünürəm ki, həbs qətimkan tədbirindən imtina qərarının əhəmiyyəti heç də bəzi işlərdə çıxarılan bəraət hökmlərindən az deyil”.\nCeyhun Yusifov maraqlı bir faktı da açıqladı: “Yurisdiksiyasına görə Azərbaycanın ən böyük məhkəməsi Lənkəran Ağır Cinayətlər Məhkəməsidir. Amma Lənkəran Ağır Cinayətlər Məhkəməsinin tarixində bir dənə də olsun bəraət hökmü yoxdur. Yarandığı gündən indiyə qədər bu məhkəmədə bir dənə də işdə bəraət qərarı çıxarılmayıb. Buna da xüsusi diqqət yetirilməlidir. Belə çıxır ki, bu məhkəmədə baxılan işlərdə istintaq orqanın gəldiyi nəticə hər hansı mübahisə doğurmur. Lənkəran Ağır Cinayətlər Məhkəməsinin yurisdiksiyasında 24 rayon var. Bu günə qədər minlərlə işə baxıb. Bu məhkəmədə bir dənə də bəraət hökmünün çıxarılmaması fikrimcə, Ədliyyə Nazirliyinin də diqqətini cəlb etməlidir. Ancaq eyni zamanda belə məhkəmələrin olması, bəraət hökmü çıxarmaqdan çəkinməyən hakimlərin də dəyərini artırır”.


Azərbaycanda üçtərəfli bəyanatdan sonra cərəyan edən ƏSAS HADİSƏLƏR | KONKRET\n09 İyun, 2021 - 14:30 132\nAzərbaycan, Ermənistan və Rusiya arasında üçtərəfli bəyanatın imzalanmasından 200 gün ötür. Ermənistanın Dağlıq Qarabağ regionunda təxminən 30 il davam etmiş işğalına məhz bu bəyanatla son qoyulub.\nAzərbaycan üçtərəfli bəyanatın imzalanmasından bu yana müharibə nəticəsində üzləşdiyi dağıntıları aradan qaldırmaqla məşğuldur: azad edilmiş ərazilərin bərpası və inkişafı ilə bağlı planlar, son 30 ildə məcburi köçkün həyatı yaşayan azərbaycanlıların doğma evlərinə qaytarılmasına yardım və s.\nAzərbaycan üçtərəfli bəyanatın imzalanmasından keçən 200 gündə 10 ciddi nəticə əldə edib.\nAzərbaycan hökuməti azad edilmiş ərazilərin bərpası üçün 1,3 milyarddan çox vəsait ayırıb və onun xərclənməsinə başlanılıb. İşğaldan azad olunmuş böyük şəhərlərdə bu vəsait hesabına quruculuq işləri aparılır, tarixi abidələr, muzeylər, məscidlər və s. bərpa olunur.\nAzərbaycan Mədəniyyət Nazirliyi ilkin monitorinq zamanı bu torpaqlarda dövlət qeydiyyatında olan 314 abidəyə baxış keçirib. Onların əksəriyyəti Ermənistanın işğalı dövründə dağıdılıb.\nAzad edilmiş rayonlarda 9 min hektardan çox ərazidə 35 min partlamamış hərbi sursat zərərsizləşdirilib. O vaxtdan bu ərazilərdə hərbi sursatların partlaması nəticəsində 120 azərbaycanlı həyatını itirib və ya yaralanıb.\nYeri gəlmişkən, 15 mindən çox insan ən məşhur petisiya saytlarından olan “change.org”da petisiya imzalayaraq, Ermənistanı minalı ərazilərin xəritəsini Bakıya təhvil verməyə çağırıb.\nBu proses çərçivəsində Azərbaycan hökuməti ilə TEPSCO və BP kimi böyük şirkətlər arasında aparılmış ciddi danışıqlardan sonra yaşıl enerjiyə əsaslanan işlərə də start verilib. Beləliklə, azad edilmiş ərazilərdə bərpa olunan enerji ilə çalışacaq, günəş enerjisinin istehsalı ilə məşğul olacaq elektrik stansiyaları qurulur.\nBundan başqa, 2022-ci ildən Zəngilan rayonunda “ağıllı kəndlər” layihəsinin icrasına başlanacaq. “Ağıllı kəndlər” – kənd təsərrüfatı ərazisində fəaliyyət göstərən icmalardır. Onlar kəndin dayanıqlı inkişafı üçün innovativ həll yollarından istifadə edir. Bu zaman ərazinin ən güclü tərəflərinə və imkanlarına istinad olunur.\nMəcburi köçkünlərin regiona qayıtmasını asanlaşdırmaq məqsədilə infrastrukturun bərpasına da start verilib. Azad edilmiş ərazilərdə regional avtomagistralları birləşdirəcək 600 kilometr avtomobil yolunun çəkilməsi, 150 kilometrdən çox dəmir yolunun tikintisi üzərində iş aparılır. Üstəlik, azad edilmiş ərazilərdə biri beynəlxalq olmaqla, 3 hava limanının tikintisi planlaşdırılır.\nBöyük Ağdam şəhərinin yenidən qurulması ilə bağlı plan artıq təsdiq edilib. Bu şəhərdə sənaye parkının, Zəfər parkı və muzeyinin yaradılması, həmçinin Ağdamla Bərdə şəhərini birləşdirəcək avtomobil və dəmir yolunun tikintisi planlaşdırılır.\nAzad olunmuş ərazilərdə bərpa prosesi fonunda 169 yaşayış məntəqəsində 13 mindən çox tikili və 1500 kilometrdən çox avtomobil yolu ilə bağlı inventarizasiya işləri aparılıb. Burada 406 yaşayış məntəqəsi Ermənistanın işğalı dövründə yerlə-yeksan edilib.\nAzərbaycanın mədəniyyət paytaxtı olan Şuşa şəhərində təxminən 30 ildən sonra ilk dəfə “Xarıbülbül” musiqi festivalı keçirilib.\nBir sözlə, dağıdılmış ərazilərdə işlərin miqyasını nəzərə alsaq, Azərbaycan dövlətinin möhtəşəm silsilə işlər apardığını söyləyə bilərik. Odur ki, növbəti 200 gündə bu planların necə icra olunacağını görmək maraqlıdır.\nMənbə: Eureporter (Müəllif: Tori Makdonald)\nTərcümə etdi: WorldMedia.az\n16 İyun, 2021 - 00:34 92\n16 İyun, 2021 - 01:14 91\nKraliçanın nəvəsi boşandı\n16 İyun, 2021 - 00:23 85\n16 İyun, 2021 - 00:56 83\nAVRO-2020: Fransa - Almaniya matçı start götürdü\n16 İyun, 2021 - 00:45 71\n15 İyun, 2021 - 19:38 9.7 K\n11 İyun, 2021 - 15:22 3.7 K\n13 İyun, 2021 - 11:35 3.5 K\n12 İyun, 2021 - 10:13 2.9 K\n12 İyun, 2021 - 14:24 2.7 K\n17 May, 2021 - 23:43 17.5 K\n18 May, 2021 - 09:58 14.5 K\n06 İyun, 2021 - 15:32 12.9 K\n05 İyun, 2021 - 23:59 12.1 K\nDaşkəsən sakini özünə xəsarət yetirdi\nRobert Koçaryanın əsl atası azərbaycanlı olub? - İDDİA\nİlham Əliyev Ərdoğanla Şuşada birgə nahar etdi\nPortuqaliya Macarıstanı darmadağın etdi\n“Bölgədə təsiri olan hər kəsi Azərbaycan xalqının Zəfərini qəbul etməyə dəvət edirik” - Ərdoğan\nPrezidentlərin çıxışlarının - TAM MƏTNİ\nErmənistanda seçki plakatları daşa basıldı - VİDEO\nTürkiyə Uelslə oyun öncəsi Bakıda məşqə çıxdı - FOTOLAR\n13 İyun, 2021 - 12:22 242\n13 İyun, 2021 - 11:45 171\n10 İyun, 2021 - 17:42 315\n30 May, 2021 - 19:54 5.4 K\n15 May, 2021 - 11:42 1.4 K\n07 May, 2021 - 14:33 11.1 K\n29 Aprel, 2021 - 19:56 13.5 K\n28 Aprel, 2021 - 11:25 14.1 K\n15 İyun, 2021 - 16:38 344\n15 İyun, 2021 - 12:46 439\n15 İyun, 2021 - 12:13 470\n14 İyun, 2021 - 20:48 760\n14 İyun, 2021 - 19:46 917\n13 İyun, 2021 - 14:34 1.2 K\n12 İyun, 2021 - 22:24 1.4 K\n12 İyun, 2021 - 19:10 1.9 K\n09 İyun, 2021 - 16:24 456\n09 İyun, 2021 - 15:40 2.3 K\n08 İyun, 2021 - 15:06 2.7 K\n05 İyun, 2021 - 21:02 769\n31 May, 2021 - 23:40 5.2 K\n31 May, 2021 - 16:15 6.3 K\n31 May, 2021 - 13:43 5.1 K\n28 May, 2021 - 22:45 7.2 K\n10 May, 2021 - 09:58 10.4 K\n09 May, 2021 - 13:15 2.1 K\n08 May, 2021 - 13:43 11.1 K\n06 May, 2021 - 18:54 14.8 K


Azərbaycanın ən çox güvəndiyi gəncin ölümünə xərçəng səbəb oldu – Dünya yasa büründü\n11 Yanvar 2015 13:50\n7 249 Baxış\nO, Azərbaycan şahmatçısı, qrossmeysteri (2002), şahmat üzrə üçqat Azərbaycan çempionudur. Hər kəsin dediyi bir fikir var - “O, bir şahmatçı kimi fitri istedada malik idi”. Azərbaycanlılar ondan çox şey gözləyirdi.\nPublika.az II taym layihəsi çərçivəsində ölümü ilə tək Azərbaycanı yox, bütün dünya şahmatını yasa qərq edən Vüqar Həşimov haqqında məlumat verəcək.\nVüqar Həşimov dünyanın ən güclü şahmatçılarından idi. O, komandasının 2009-cu ildə Avropa çempionu olmasına yardımçı olmuşdu.\nŞahmatı atası öyrətdi\nVüqar Həşimov 24 iyul 1986-cı ildə Azərbaycanın paytaxtı Bakıda doğulub. 6 yaşından atasından şahmat oynamağı öyrənib. 9 yaşında ikən Azərbaycan çempionu olub, sonradan iki dəfə - 1996-1998-ci illərdə respublikanın ən yaxşı şahmatçısı adını qazanıb.\n1996-2001-ci illərdə Vüqar Avropa və dünya çempionatlarında 7 dəfə mükafata layiq görülüb. O, 1999-cu ildə beynəlxalq şahmat ustası, 2002-ci ildə isə qrossmeyster tituluna yiyələnib.\nVüqar Həşimov dörd dəfə - 2002, 2004, 2006 və 2008-ci illərdə şahmat olimpiadalarında Azərbaycan yığma komandasının heyətində çıxış edib. 2009-cu il mayın 7-9-da Azərbaycan Prezidenti Heydər Əliyev kuboku uğrunda yarışlar çərçivəsində Bakıda dünya yığmasına qarşı çıxış edən Azərbaycan yığmasının heyətinə daxil olub. 2007-ci ildə şahmat üzrə Avropa komanda çempionatında bürünc medal qazanıb. 2009-cu ildə Azərbaycan yığmasının tərkibində Avropa çempionu olub. (bu çempionatın sonuncu turunda komandamıza həlledici xalı məhz Vüqar qazandırıb).\n2011-ci ildə Avropa çempionatında yığma komandanın heyətində vitse-çempion, 2010-2011-ci illərdə Recio Emiliyada (İtaliya) keçirilən turnirdə qalib olub.\nFİDE reytinqində ən yüksək nailiyyəti 6-cı yer olan Vüqar Həşimov 26 yaşlı Teymur Rəcəbov və 28 yaşlı Şəhriyar Məmmədyarovla birgə çox güclü bir komanda təşkil edirdilər və onların iştirak etdiyi Azərbaycan milli komandası daima beynəlxalq yarışlarda qızıl medallara iddialı olub. Lakin ağır xəstəlik Vüqarın turnirlərdə iştirakını dayandırmağa məcbur etdi.\nÜmummilli lider Heydər Əliyev yüksək qiymətləndirdi\n2008-ci ildə FİDE tərəfindən ilk dəfə keçirilən Qran-pri turnirində Vüqar indiki dünya çempionu Maqnus Karlsen ilə bərabər qalib gəlmişdi. Son 15 ildə o, dəfələrlə beynəlxalq turnirlərin qalibi olmuş, dünya kuboku yarışlarında iştirak etmişdi. Beynəlxalq yarışlarda Vüqarın böyük uğurları ümummilli lider Heydər Əliyev tərəfindən yüksək qiymətləndirilib. 1998-ci ilin yanvar və dekabr aylarında ulu öndər onu şəxsən qəbul edib.\n2009-cu ildə Serbiyada keçirilən Avropa çempionatının qalibi olmuş Azərbaycan yığmasının üzvləri sırasında Prezident İlham Əliyev də bu gənc idmançını qəbul edib.\nAmasız xəstəlik - Azərbaycanda və respublikadan kənarda çoxlarını narahat etdi\nVüqarın səhhəti ölkəmizin bütün şahmat ictimaiyyəti ilə yanaşı, Azərbaycanda və respublika hüdudlarından kənarda çoxlarını narahat edirdi. Vüqar Həşimovun Almaniyada müalicə kursu başa çatmaqda idi və 2014-cü ildən onun yarışlarda iştirak edəcəyi gözlənilirdi.\nAzərbaycan Prezidenti İlham Əliyevin tapşırığına əsasən, Vüqar dünyanın ən yaxşı klinikalarında dövlət hesabına müalicə olunurdu. Hamı, ailəsi belə düşünürdü ki, ən qorxulu anlar geridə qalıb, Vüqar tezliklə vətənə qayıdacaq. Lakin ümidlər boşa çıxdı, arzular ürəklərdə qaldı.\nVüqar vətəni sevirdi, ölkəmizin xaricdə təbliği işində həmişə ön sıralarda idi. O, əsl mübariz idi və sona qədər mübarizə apardı. O, müsahibələrinin birində belə demişdi:\n“Mən azərbaycanlıyam və həmişə Azərbaycan xalqına görə oynamışam. Bundan başqa, hamı bilir ki, mənim sağlamlığımla bağlı problemlərim olub. Sağlamlıq problemlərim olan vaxt mən çox az şahmat oynayırdım. 7 ildən artıq müddət ümumiyyətlə şahmata hazırlaşmamışam. Hətta o zamanlar da, sağlamlıqla bağlı problemlərim olmasına baxmayaraq, mən yığma komandada hər zaman oynamışam”.\nBir neçə mürəkkəb cərrahiyyə əməliyyatı və ümid...\n2011-ci ildə Portu-Karrasda növbəti Avropa komanda çempionatı keçiriləndə Vüqar Həşimov bu titulu qorumaq üçün Azərbaycan yığmasının heyətində yer almışdı. Həmin turnirdə onun problemləri yenidən üzə çıxmışdı.\nBelə ki, Fransa komandasına qarşı matçda Vüqarın qan təzyiqi kəskin qalxıb və o, oyunu davam etdirə bilməyib. Fransa ilə görüşdə qəfil ürəyi gedən şahmatçı 2012-ci ilin payızından yenidən xəstəliyə məruz qalıb.\nYenidən xəstəliyə məruz qalan şahmatçımızın Hamburqda müalicəsi üçün dövlət tərəfindən də yardım ayrılmışdı.\nİlkin olaraq, 35 min avroluq müalicə kursunu keçən qrossmeyster ötən ilin fevralında vətənə qayıtmışdı. Vüqar feysbuk səhifəsindəki son statusu da ötən il fevralın 27-də yazmışdı: “At home finally!” (“Nəhayət, evdəyəm!”) Başında bədxassəli şiş olduğu deyilən şahmatçının gözündəki çəpləşmənin də məhz şişin təsiri altında artdığı güman olunurdu. Hətta xəstəlik üzündən V.Həşimovun dilinin tutulduğunu iddia edənlər də var idi.\nBundan əvvəl o, bir neçə mürəkkəb cərrahiyyə əməliyyatı keçirmiş, lakin yenidən şahmata qayıtmışdı, çünki həyatını şahmatsız təsəvvür etmirdi.\nO vaxt Azərbaycan komandasının kapitanı olan Vladimir Tukmakov Vüqarı sonrakı turlara buraxmaq istəmirmiş. Amma Vüqar deyib: “Siz nə danışırsınız! Mən axıra qədər oynayacağam!”.\nArtıq növbəti turda Həşimov Rusiya komandasına qalib gəlməyə kömək etdi və yekunda komandamız gümüş medal qazandı.\nXərçəng istedadı əlimizdən aldı\nVüqar Həşimov 2014-cü il yanvarın 11-də beyin xərçəngindən müalicə olunduğu Almaniyanın Heydelberq klinikasında dünyasını dəyişib. 14 yanvar 2014-cü ildə mərhumla vida mərasimi Respublika Şahmat Mərkəzində təşkil olunub; o, həmin gün III Fəxri Xiyabanda dəfn edilib.\nAğır xəstəlikdən dünyasını dəyişən Azərbaycan millisinin şahmatçısının xatirəsinə ənənəvi turnir keçirilir.\n&The New York Times& qəzeti yazdı...\nABŞ-ın nüfuzlu &The New York Times& qəzeti Azərbaycanın məşhur şahmatçısı Vüqar Həşimovun vəfatı barədə məlumat yayıb. Qəzet azərbaycanlı qrossmeysteri dünyanın aparıcı şahmatçılarından biri kimi qələmə verib.\nMəqalədə qeyd olunur ki, Vüqar Həşimov riski sevən şahmatçı idi.\nQəzet Vüqar Həşimovun şahmat karyerasındakı uğurlar və qazandığı medallar haqqında geniş məlumat verib.\nMəşhurlar belə xatırladı:\nErmənistanlı şahmatçı Levon Aronyan Vüqarın ölümündən təsirlənmişdi:\n&Vüqarın ölümünə çox üzüldüm, elə bir oyunçunu itirmək ağırdır, çox güclü şahmatçı idi. Təəssüf, çox üzgünəm. Hər kəs bir gün ölür, amma gənc adamın, həm də belə adamın ölməsi çox ağırdır&.\nVüqar Həşimovun ölümü ilə əlaqədar kədərini ifadə edən insanlar arasında Levon Aronyan erməni millətindən olan yeganə şəxs olmayıb:\nDünyanın ən tanınmış qrossmeysterlərindən olan Harri Kasparov da həmkarı Vüqar Həşimovun ölümünə biganə qala bilməmişdi:\n“Uzun çəkən xəstəlikdən sonra 27 yaşında vəfat etmiş Beynəlxalq qrossmeyster Vüqar Həşimovun ailəsinə və yaxın dostlarına başsağlığı verirəm”.\nVüqarın silahdaşı Şəhriyar Məmmədyarov belə danışmışdı:\n“Son turnirlərdə biz hər zaman bir yerdə oynamışıq, bir yerdə Avropa çempionu olduq. Onun son turnirindən əvvəlkinə birlikdə getmişdik. Biz o turnirdə çox gözəl planlar qururduq. Fikirləşirdik ki, qarşıda nələr etmək lazımdır ki, Azərbaycan komandası dünyanın ən güclü komandası olsun. Biz onunla Avropa çempionu olmuşuq. İlk dəfə Azərbaycan tarixini yazmışıq.\nÇox təəssüflər olsun ki, gözlənilməz hadisələr baş verdi və bu hadisələrdən sonra Azərbaycan şahmatı - milli komadamız 2 ildir artıq Vüqarsız oynayırdı. Amma mən belə fikirləşirəm ki, son iki il ərzində nəinki Azərbaycan şahmatı Vüqarı itirib, bu gündən sonra bütün dünya şahmatı Vüqarı itirdi. Bütün dünya çox üzülür. Ona Azərbaycan şahmatının əjdahası deyirdilər. O, şahmatı o qədər gözəl oynayırdı ki, hamıya xoş gəlirdi. Onun qarşısında məqsədləri var idi”.\nAmerikalı qrossmeyster Hikaru Nakamura da Vüqar Həşimovdan danışıb:\n“Vüqar Həşimovla cəmi bir dəfə - 2012-ci ildə Veyk-an-Zeedə söhbətimiz olmuşdu. Bu onun son turniri idi və mən onunla sonuncu turda oynayırdım. Onu yaxşı tanımırdım, amma onun oyununa yaxşı bələd idim, hansı stilə üstünlük verməsini bilirdim. İnternetdə çox oynayırdı, düşünürəm ki, biz uzun illər boyu bir neçə yüz partiya oynamışıq. Belə istedadlı insanı itirmək - həqiqətən böyük faciədir. Düşünürəm ki, bu səbəbdən, insan, vaxt var ikən özünün bütün imkanlarını reallaşdırmalıdır. Zənnimcə, Vüqar Həşimov bunu edə bildi. Uzun illər boyu onun sağlamlığı ilə bağlı problemləri var idi, amma buna baxmayaraq, yüksək səviyyədə çıxış edirdi. Vüqar Həşimov planetin ən yaxşı şahmatçılarından biri idi. Mən, əlbəttə, buna nail ola bilmərəm. Məncə, bu, Vüqarın əsl şəxsiyyət olmasına, onun qabiliyyətlərinə, hər işə necə yanaşmasına dəlalət edir”.\nNişanlısı: “Sən daim mənim ürəyimdəsən”\nÖlümcül xəstə olan şahmatçımız Vüqar Həşimovun son günlərinədək onun yanından çəkilməyən, nişanlısı olduğu deyilən Elizabet V. qərb mətbuatında sevdiyi insan haqqında təəssüratlarını “Vüqar Həşimovu xatırlayarkən” adlı məqalədə paylaşmışdı:\n“Vüqar mənim qarşılaşdığım ən gözəl insanlardan biridir. Bizim güclü emosional sevgimiz tez bir vaxtda böyük sevgiyə çevrildi. Biz təkcə cütlük yox, həm də yaxşı dost idik. Mən şahmatdan baş çıxarmadığım üçün Vüqarın digər müsbət cəhətlərinə diqqət yetirirdim və deyim ki, onun həmin cəhətləri oyuna olan istedadından da çox idi. Vüqar sakit insan idi, özündən daha çox başqalarının qayğısına qalırdı. O, gözəl, yumşaq yumor hissinə malik, xeyirxah insan idi. Hesab edirdi ki, yalnız təbəssüm insanları xoşbəxt edə bilər. Vüqar geniş maraq dairəsinə malik bir şəxs idi: o, şeir yazır, həyat haqqında fəlsəfi fikirlər yürütməyi xoşlayır, saatlarla musiqi dinləyir, mahnıların mətnlərini tərcümə edir, lətifələr danışır və hətta öz kompüterində tennis və futbol oynayırdı.\nVüqar, mən heç kimi sənin qədər sevməmişdim. Mənimlə fədakarcasına paylaşdığın saysız-hesabsız gözəl anlara görə çox sağ ol. Sən daim mənim ürəyimdə olacaqsan, yolumda atdığım hər bir addımı müşayiət edəcəksən və sənin haqqında xatirələr mənim gündəlik həyatımı bəzəyəcək, məni daha möhkəm edəcəklər”.


Görkəmli rus şairi A. S. Puşkin «Ərzuruma səyahət» adlı yol qeydlərindən:\nKarsikaladan bir neçə verst aralı, Rum yürüşlərinin abidəsi, Kür üzərindəki qədim körpüdən keçərək Tiflisə getdik...\nMən traktirdə dayandım, o birisi gün isə Tiflisin məşhur hamamlarına yollandım. Şəhər mənə çox qalabalıq göründü. Ermənilər, gürcülər, çərkəzlər, farslar Şeytanbazarda toplaşmışdılar. Onlar arasında gənc rus məmurları Qarabağ ayqırlarının belində gəzirdilər. Hamamların girəcəyində qoca fars oturmuşdu. O, qapını mənə açdı. Mən geniş bir otağa daxil oldum. Və nələr gördüm? 50 nəfərdən çox cavan və yaşlı qadın yarı çılpaq və lüt halda bəziləri divarlara söykənmiş skamyalarda oturub, bəziləri də ayaq üstə geyinib soyunurdular. Mən dayandım. Gedək, gedək, - dedi mənə sahibkar, - Bu gün çərşənbə axşamıdır, qadın günüdür, eybi yoxdur. Əlbət də eybi yoxdur, əksinə daha da yaxşıdır, - deyə mən ona cavab verdim. Kişi məxluqunun ora daxil olması heç bir narahatçılığa səbəb olmadı. Onlar qəh-qəhə çəkib gülüşərək söhbətlərini davam etdirdilər. Belə çıxdı ki, mən gözə görünməz halda ora daxil oldum. Onlardan çoxu doğrudan da gözəl idi.\nFars məni hamama saldı. Qaynar, kükürdlü su qayada yonulmuş, dərin hovuza axırdı. Ömrüm boyu Tiflis hamamları kimi hamam nə Rusiyada, nə də Türkiyədə gördüm».\nA. S. Puşkin daha sonra yazır:\n«Hamam sahibi məni kisəçi tatara (azərbaycanlıya - M. M.) təhvil verdi. O, mənim qayğımı çəkməli idi. Həsən (bu tatarı belə çağırırdılar) öz işinə başladı, yonulmuş daş döşəməyə məni uzatdı, sonra da qabırğalarımı ovxalamağa, oynaqlarımı gərməyə, yumruğu ilə bərkdən vurmağa başladı. Mən cüzi ağrı belə hiss etmirdim, əksinə xüsusi bir ləzzət hiss edirdim. Asiyalı kisəçilər bəzən çuşa gələrək çiyinlərin üstünə çıxırlar, ayaqları ilə ombalarda sürüşürlər və kürəkdə çöməlirlər. Bundan sonra yun kisə ilə uzun müddət bədənimi sürtdü, isti su ilə məni yaxaladı və kətanda köpüklənmiş hava şarı ilə məni yumağa başladı. Dil ilə deyilməyən duyğudur: isti sabun hava kimi üstünə püskürür. Sabun püskürməsindən sonra Həsən məni hamama saldı və mərasim sona yetdi».\n1812-ci ildə İrana göndərilən Rusiya diplomatı Vilhelm fon-Freyqanq və onun arvadı Frederika fon-Freyqanq yazırlar:\n«Tiflis hamamları çox gözəldir. İsti su qayadan qaynayaraq hovuza özü tökülür. Suda böyük miqdarda kükürd vardır, revmatizm, səpmə, qaşınma və yaraları sağaltmaq üçün çox müalicəvidir. Şəhər kənarı yerdə (hamamların əksəriyyətinin yerləşdiyi Seyidabad məhəlləsi nəzərdə tutulur) ona qədər hamam vardır ki, onlar da bir növ yuxarı və aşağı temperaturdadır.\nHamamlar mağaralarda qurulmuşdur. İlk dəfə aşırımlı bir neçə lampanın zəif işıqlandırdığı qaranlıq salona daxil olursan. Orda xalçaların sərildiyi iki taxt durur. Taxtda istədiyin palaz sərilir ki, onun üstündə də bir neçə vaxt dincəlib çimməyə hazırlaşırsan. İki-üç aşırımlı salonu keçəndən sonra hamama daxil olursan və dönmədən su kranı vasitəsi ilə doldurulan hovuza girirsən. Ən qaynar su olan hovuz son aşırımlı salondadır. Hovuz, eləcə də onun vasitəsi ilə bu hovuza düşdüyün pilləkan da qayada yonulmuşdur.\nGürcülər, əlalxüsus varlı-hallı gürcü qadınları həftədə bir dəfə bütün günü və əksər hallarda gecələri də hamamlarda keçirirlər. Birinci aşırımlı salonda onlar taxtda yayxınaraq saçlarını və dırnaqlarını boyadırlar. Yaşlı gürcü qadınları da saçlarını boyadığına görə hörükləri kəhrəba kimi qaradır. Orda onlar üzlərinə ənlik-kirşan çəkirlər. Qaşlarını boyayıb sürmə çəkirlər və sair. Bunlar olmadan burda gözəlliyi təsəvvür etmək çətindir. Bu, onlar üçün böyük gündür, ağrı və məhəbbət günü.


Gurcustanda gurcu qadinin mudafiesine qalxan soydasimiz doyulub - Azadliq Xeber\nGurcustanda gurcu qadinin mudafiesine qalxan soydasimiz doyulub\nGürcüstanda gürcü qadının müdafiəsinə qalxan soydaşımız döyülüb\nGürcüstanın azərbaycanlıların yığcam yaşadıqları Qardabani rayonunda insident baş verib.\n“Report”un yerli bürosu xəbər verir ki, alkoqollu içkinin təsiri altında olan şəxs yanacaq doldurma məntəqəsinin (YDM) ərazisində yerləşən supermarketin kassirini təhqir edib.\nGürcüstanın Daxili İşlər Nazirliyindən bildirilib ki, 1984-cü il təvəllüdlü həmin şəxs operativ əməliyyat-axtarış tədbirləri nəticəsində saxlanılıb. Əvvəllər bir neçə dəfə məhkum edilmiş gənc zorakılıq və xuliqanlıqda ittiham olunur.\nİstintaqla müəyyən olunub ki, saxlanılan şəxs qadın kassiri təhqir etdikdən sonra üzərinə kənd təsərrüfatı aləti atıb. Gənc həmçinin onu sakitləşdirməyə çalışan YDM-in operatorunu da təhqir edərək ona qarşı fiziki təzyiq göstərib.\nFaktla bağlı istintaq tədbirləri davam etdirilir.\n“Report”un əldə etdiyi məlumata əsasən, YDM operatoru etnik azərbaycanlıdır. O, gürcü qadın kassirin müdafiəsinə qalxıb və döyülüb.


Türkiyə Ermənistanı cəzalandıracaq\nTürkiyə Ermənistanı cəzalandıracaq\nRusiya mətbuatı Türkiyə və ölkə başçısı Rəcəb Tayyib Ərdoğanın çıxılmaz vəziyyətə düşməsi haqda məqalələr yazır.\nBAKU.WS-in məlumatına görə, Rusiyanın siyasi şərhçiləri belə hesab edir ki, Türkiyə Rusiyanın Suriya sərhədində İŞİD-ə qarşı keçirdiyi əməliyyatların gedişindən narahatdır. Bu səbəbdən də, Türkiyə hərbçiləri senarinin pis gedişinə hazırlıqlı olmaq üçün Suriya ilə sərhədə hərbi texnikalar yerləşdirir. Türkiyə Rusiyadan müəyyən qədər ehtiyyat etsə də, vəziyyətin mülayimləşməsi üçün heç bir addım atmır. Əksinə, Türkiyə prezidenti Ərdoğanın və ölkə rəsmilərinin bəyanatlarında Rusiyaya qarşı hədələr səslənir.\nSu-24 təyyarəsinin vurulmasından sonra Rusiya-Türkiyə münasibətlərinin gərginləşməsi fonunda baş verənlər hər iki ölkə arasında problemlərin daha da korlanmasına xidmət edir.\nRusiya mətbuatı iddia edir ki, Azərbaycan-Ermənistan münaqişəsinin bir qədər də kəskinləşməsi əslində Rusiya-Türkiyə "müharibəsi"nin tərkib hissəsidir. Türkiyənin baş naziri Əhməd Davudoğlu da çıxışlarında rəsmi şəkildə bəyan edib ki, Türkiyə Azərbaycanın işğal olunmuş ərazilərinin azad olunması üçün bütün imkanlardan istifadə edəcək.\nRusiya siyasətçiləri düşünürlər ki, Azərbaycan siyasi baxımdan həmişə Türkiyəni dəstəkləyib. Buna sübut kimi Türkiyənin çətin vaxtlarda Azərbaycandan siyasi dəstək istəməsi də göstərilir. Rus siyasətçiləri Türkiyənin xarici işlər naziri Mevlüt Çavuşoğlunun Bakıya səfərinin çox mətləblərdən xəbər verdiyini hesab edirlər. Bildirilir ki, səfərin əsas məqsədi Azərbaycan prezidenti İlham Əliyevdən Rusiya və Türkiyə rəhbərlərinin görüşünün təşkil olunmasında yardımçı olmağı xahiş etmək idi. Rusiya mətbuatı Azərbaycan hökumətinin bu mübahisədə bacardıqları qədər neytral tərəfdə dayanmağı üstün tutmasını qabardır.\nRusiya KİV yazır ki, Türkiyə Rusiya ilə münasibəti normallaşdırmağa müvəffəq olmadıqdan sonra psixoloji hücumlara üstünlük verib. Silahları və hərbi bazalarını nümayiş etdirməklə Türkiyə həm Rusiyaya, həm də Ermənistana meydan oxuyur. Türklər Rusiyaya təzyiq etmək üçün Ermənistanla müharibə etmək istəklərində olduqlarını bildirirlər. Rus analitiklər Rusiyanı qorxutmaq baxımından Türkiyənin Ermənistanı cəzalandıracağı versiyasını heç də fantastik hesab etmirlər. Onlar yaxın aylarda Türkiyənin bəyanatlarının nə dərəcədə real olduğunun görünəcəyini bildirirlər.\nTürkiyə ordusu hücuma keçdi Ərdoğan sərhədə 30 min əsgər yeridir Rusiya KİV: Türk ordusu Qarabağa girməyə hazırlaşır Azərbaycan hökuməti Rusiya təyyarəsinin vurulmasına münasibət bildirdi Putin Ərdoğanı hədələdi: "Türkiyə odla oynayır" Ərdoğanın Rusiya ilə bağlı bu açıqlaması internetdə rekord qırır (VİDEO) Türkiyə sərhədə tanklar yeritdi Pilotu xilas etmək istəyən rus xüsusi təyinatlılar da vuruldu (ŞOK İDDİA)\nТеги: Türkiyə Rusiya Ermənistan\nBakıda bazarda gizli fəaliyyət göstərən obyektdə 8 qadın saxlanılıb - FOTO\nPrezident İlham Əliyev yeni Sərəncam imzalayıb


Avtomobiller toqquşdu, sernişin öldü - Azadliq Xeber\nAvtomobiller toqquşdu, sernişin öldü\n11:50 xeber – Paytaxtda ölümlə nəticələnən yol qəzası baş verib. İki avtomobilin toqquşması nəticəsində maşında olan sərnişin dünyasını dəyişib.\nHüquq-mühafizə orqanlarından ANS PRESS-ə verilən məlumata görə şəhər sakini, 1992-ci il təvəllüdlü Ülvi Novruz oğlu Məmmədlinin idarə etdiyi, 90- GR- 987 dövlət nömrə nişanlı, “VAZ 21-07” markalı avtomobillə Səməd Vurğun küçəsi 96 ünvanında hərəkətdə olan, 1989-cu il təvəllüdlü Ayxan Elxan oğlu Nəsirovun idarə etdiyi, 99- AC- 578 dövlət-nömrə nişanlı “Az-Samand” markalı avtomobil toqquşub.\nQəza nəticəsində hər iki sürücü və “Az-Samand” markalı avtomobildə olan 1991-ci il təvəllüdlü, Araz Zaur oğlu Quluzadə ağır bədən xəsarətləri ilə xəstəxanaya çatdırılıb. Qəza nəticəsində şəxsiyyəti istintaqla müəyyən edilməyən 30-35 yaşlarında kişi isə dünyasını dəyişib.\nİki gün əvvəl də Bakıda qəza baş verib. Beynəlxalq hava limanına gedən yolda “Şevrolet”, “Nissan”, “Opel” və “Fiat Dobla” markalı 4 avtomobilin toqquşması nəticəsində avtomobillərdə olan sərnişinlərdən 2 nəfər ağır bədən xəsarətləri alıb. Onlar vəziyyəti ağır olduğu üçün xəstəxanaya yerləşdiriliblər. Baş vermiş qəza ilə bağlı Heydər Əliyev prospekintindən hava limanı istiqamətinə də olan yolda tıxac yaranıb.\navtomobil qeza qəza Sürücü yol qezası yol qəzası


Sərdar Cəlaloğlu: “Əli Kərimli özünü Leninin davamçısı kimi aparır” - Pia.az\nSərdar Cəlaloğlu: “Əli Kərimli özünü Leninin davamçısı kimi aparır”\nPartiya sədrindən tolerantlıqla bağlı ilginc açıqlamalar: “Biri radikal yol tutur, hamı ona ”ura “deyir, amma bilmirlər ki, bu yol onun ailəsini, uşağını məhv edəcək”\nAzərbaycan heç zaman ideoloji və dini mübarizələrin poliqonuna çevrilməyib. Bu coğrafiyada sol-sağ qarşıdurmaları, millətçilərlə anarxistlərin toqquşmaları, müxtəlif dini təriqətlərin münaqişəsi müşahidə edilməyib. Küçələrdə divarlara yazılmış antikapitalizm şüarları və ya millətçilik əleyhinə sözlərə rast gələ bilməzsiniz.\nAzərbaycanda yaşayan talış, avar, ləzgi, tat, avar və digər millətlərlə azərbaycanlı türklər arasında əsla münaqişələr, davalar olmayıb.\nBu mövzuda “Yeni Müsavat”ın suallarını Azərbaycan Demokrat Partiyasının (ADP) sədri Sərdar Cəlaloğlu cavablandırıb:\nSizə adi bir faktı deyim: Türkiyədə “Qalatasaray” klubunun 25 yaşlı azarkeşinin stadionda ürəyi partladı. Azərbaycanda partiyası üçün kimsə ölməyib. Ona görədə cəmiyyətdə hələ sosialistlə liberalın, kommunistlə dindarı ciddi şəkildə ayırmaq olmur.\nİndi biri radikal yol tutur, hamı ona “ura ”deyir. Amma bilmirlər ki, bu yol onun ailəsini, uşağını məhv edəcək. Qandi ideyaları ondan ibarətdir ki, itkisiz yol gedək. Qandi “ya fəaliyyət, ya nailiyyət” deyirdi.\nBizdə çağırış edirsən ki, gəl mübarizə aparaq, deyir nailiyyət olmayacaq. Qandi isə hesab edir ki, nəticə oldu-olmadı seçkiyə gedin. Mən də nə qədər seçki var, gedəcəm.


Qadın üçün parfüm suyu Kaori Yuzu 3037 aşağı qiymətə al 829 руб. internet-mağazada - alıcı rəyləri\nQadın üçün parfüm suyu Kaori Yuzu\nƏtir Kaori Yuzufransiz ətriyyatçısı Kler Şamber tərəfindən eksklüziv olaraq Faberlic Şirkəti üçün hazırlanıb.\nƏtrin istiqaməti: yaşıl çay notları ilə sitrus ətri.\nAçıq, zərif ətir yuzunun günəşli səslənməsi soloda çıxış edən şəffaf sitrus notları ilə ilk məhəbbəti xatırladır. Ürəyin notları ağ güllərin və incə, lətafətli qızılgülün zərifliyi ilə dərhal heyran edir. Kölgə kimi həssas müşk şleyfi dərid xoş xatirələr buraxır.\nYeni Kaori ətri yuzuya həsr olunub – Yaponiyanın əsas bitkisinə. Yuzunun çiçəklərindən yaponlar sakura çiçəklərindən aldıqları kimi zövq alırlar\nYuzu (və ya yapon limonu) – bu, naringi ilə içanq papedası adlı bitkinin, yəni dekorativ sitrus bitkisinin hibrididir.\nYaponiyada yuzu ətri ruh yüksəkliyi verən, optimist hisslər yaradan ətir sayilir. Eyni zamanda bu meyvə Asiya ölkələrində öz faydalı, hətta sehrli xüsusiyyətləri ilə məşhurdur. Belə ki, yaponlar qış gün doğumunda yuzu meyvələri olan su ilə vanna qəbul edirlər, çünki belə hesab edirlər ki, bu meyvə günəşi təcəssüm etdirir və öz sehrli şüaları ilə bədənə daxil olan xəbis ruhları qovur və sağlamlıq bəxş edir.\nOlfaktor piramida – ətrin akkordlara bölünməsinin professinal adı. Şərti olaraq ətir üç akkorda bölünür,bunlar da ardıcılsəslənir: yuxarı notlar (başlanğıc), orta (ürəyin notları) və aşağı (baza, şleyf). Hərfi tərcümədə olfaktor sözü "iybilmə" mənasını verir. Kaori Yuzu parfüm suyunun olfaktor piramidası:\nYuxarı notlar: yuzu, limon, qreypfrut, naringi.\nÜrəyin notları: qara qarağat, ağ güllər, qızılgül, ravənd, yaşıl çay.\nQablaşdırma: 55 ml-lik pulverizatorlu şüşədə buraxılır.\nTərkibi: Alcohol denat., Aqua, Parfum, Limonene, Linalool, Citronellol, Geraniol, Citral, CI 15985, CI 19140, CI 42090.\nTövsiyələr və şərhlər 69


İcra başçısının qardaşı oğlu Ukraynada döyüşür – Məşhur snayper “Bakupost”a danışdı – VİDEO -\nİcra başçısının qardaşı oğlu Ukraynada döyüşür – Məşhur snayper “Bakupost”a danışdı – VİDEO\nXocavəndin icra başçısı Eyvaz Hüseynovun qardaşı oğlu Ukraynada ön cəbhədə vuruşur.\nO, Ukrayna ordusunun ən peşəkar snayperlərindəndir.\nMöhsün 1991-ci ilsə Dnepr şəhərində doğulub, anası ukraynalıdır.\nAtası İlyas Hüseynov birinci Qarabağ savaşı başladığı üçün onları Ukraynada qoyub, Azərbaycana qayıdıb. Məlum olduğu kimi, indiki icra başçısı Eyvaz Hüseynov və qardaşı, milli qəhrəman İbad Hüseynov müharibədə fəal iştiak ediblər. Ukraynadan qayıdan İlyas da ən qaynar nöqtələrdə döyüşüb. Müharibədən sonra isə Ukraynaya qayıtmayıb.\nHazırda o, Ukrayna Vətən Müharibəsində ön cəbhədədir.\nMaksim döyüş zonasından Bakupost-a verdiyi açıqlamasında, atası və əmilərinin yolunu davam etdirdiyini bildirib:\nAzərbaycanda icra başçısı olan əmim və bəzi qohumlar mənə zəng etdilər, onlar təbii ki, bizim təhlükəsizliyimiz üçün narahat idilər, Azərbaycana gəlməyimizi təklif etdilər.\nHazırda anam Türkiyədədir, o 10 ildir orda yaşayır. Qardaşım burda idi, amma artıq Almaniyaya getdi ailəsi ilə. Hər gün zəngləşirik. Ailəm – yoldaşım, oğlum yanımdadır, biz evimizi tərk etmədik. Yoldaşım həkimdir, hamilə qadınları qəbul edir”.\nMaxsim ön cəbhədəki vəziyyət barədə bunları söyləyib:\nHəm də yoldaşlarla kəşfiyyat aparırıq. Snayper təkcə kimisə hədəf alıb öldürmək üçün deyil. O həm nəzarətdir, kəşfiyyatdır, həm də ərazi üzrə müşahidəçidir. Burda ruslardan da snayper çoxdur”.\nO, rus əsgərlərinin və çeçenlərin son vaxtlar hərbi texnikaları qoyub qaçdığını təsdiq edib:\n“Biz Kadırovçular dəstəsinə çeçenlər demirik. Çeçenler mərd, kişidir, Ukrayna tərəfindəndir. Biz tərəfdən burda çeçenlər döyüşür, onlardan heç bir pis münasibət görməmişik.\nKadırov və onun dəstəsi faşist və terrorçudur, biz onlara “çaqqal” deyirik. Onlara aid olmayan torpaqlara namərdcəsinə soxulublar.Biz rus əsgərlərini mühasirəyə alırıq, diversiya qruplarını məhv edirik. Heç kimi əsir götürmürük. Çox nadir halda əsir götürərik.Nəyə görə qadınları, uşaqları öldürən, vəhşi faşistləri sağ qoymalıyıq, əsir götürüb harda saxlayacağıq. Döyüşürük, ya biz öləcəyik, ya onlar.\nRus ordusu heyətinin 80%-i içərək sərxoş halda silahı götürüb hara oldu kimə oldu atəş açırlar. Onlar həm də çox qorxurlar. Qorxularından başlarını itirirlər.\nOnların ruh yüksəkliyi, məqsədi yoxdur. Bizim isə ruhumuz güclüdür. Biz nə üçün döyüşdüyümüzü bilirik, gündən günə də inamımız artır.\nBelə düşünürük ki, müharibənin bitməyinə çox qalmayıb. Rus ordusu və Kadırovçular artıq iri texnikmalarını, silahlarını qoyub qaçır.Onların meyitləri vurulduqları yerdə qalır. Heç özləri öz əsgərlərinin meyitlərini yığmır. Kim yığacaq? Bəzən yerli əhali torpaq qazıb çürümüş meyirləri basdırır ki, leş qoxusu gəlir, xəstəlik yayılar, ekoloji vəziyyətr pisləşər.\nHeç Rusiya özü bilmir ki, nə qədər hər gün itkisi olur.\nÇox qorxaqcasına taktika qururlar. Əvvəl raket, artelleriyanı işə salırlar, vururlar. Sonra təmizləmə əməliyyatına gəlirlər. Orda da bizim döyüşçmülər, biz onları qarşılayırıq”.\nHər gün onu düşünürük ki, səhərə sağ çıxaq. Biz Putinin ordunu son əsgərinə kimi Ukraynadan geri çəkib, Donbası, Krımı qaytarmasını istəyirik. Bunlar olmadan sülh mümkün deyil. Heç kim heç nəyi güzəştə getməyəcək. Biz nəyi güzəştə etməlyik. Necə gəliblər elə də gedəcəklər. Əks təqdirdə Ukrayna onlar üçün məzar olacaq.\nHeç bir güzəştə razı deyilik”.\nAzTV-nin bədii rəhbəri Ranar Musayev istefa verdi – AÇIQLAMA+ VİDEO\nYeni icra başçısı onu özünə köməkçi təyin etdi


23 Noyabr 2020 09:03\nPakistanın insan hüquqları naziri Şirin Mazari Fransa Prezidenti Emmanuel Makronla bağlı dediyi sözlərə düzəliş etməlidir.\nOxuməni.az xəbər verir ki, bu barədə Fransa Xarici İşlər Nazirliyinin yaydığı açıqlamada bildirilib.\n“Mazarinin “Makronun müsəlmanlara qarşı davranışları faşistlərin yəhudilərə qarşı davranışlarına bənzəyir” açıqlaması qəbuledilməzdir. Bu ifadələri qınayırıq və məsələ ilə bağlı artıq Pakistanın Parisdəki səfirliyini məlumatlandırmışıq”, - açıqlamada vurğulanıb.\nQeyd edək ki, Pakistanın insan hüquqları naziri Şirin Mazari bunları deyib:\n“Fransa Prezidenti Emmanuel Makron faşistlərin yəhudilərə etdiklərini müsəlmanlara edir. Yəhudilər şəxsiyyətlərini müəyyənləşdirmək üçün paltarlarına sarı ulduz taxmaq məcburiyyətində qaldıqları kimi, müsəlman uşaqlar da fərdi identifikasiya nömrəsi alacaqlar”.\nƏslində Mazari haqlıdır və Makron həqiqətə ndə müsəlmanlarta münasibətdə faşistlərin yolunu tutub. Şübhəsiz ki, belə davam edəcəyi təqdirdə gec-tez Makron Hitlerin, Fransa da faşist Almaniyasının taleyini yaşamalı olacaq.


Bu barədə Mədəni İrs, Turizm və Əl İşləri İdarəsinin başçısı mediaya məlumat verib.\nQərbi Azərbaycan əyalətinin Mədəni İrs, Turizm və Əl İşləri İdarəsinin başçısı Cəlil Cabbari, Tarixi Abidələrin Qeydiyyatı üzrə Milli Şuranın iclasında əyalətin 6 abidəsinin milli əsərlər siyahısına salındığı barədə mediaya məlumat verib.\nO, “Ağdağ” tarixi məkani, Tikantəpənin “Yolqun ağac” kəndinin tarixi hamamı, Urmu şəhərinin “Fəqihbəyli”, “Muşabad” kilisaları və “Bərəsur” qalası, Şotun “Babur” qalasının tarixi abidələr kimi qeydiyyata alındığını bildirib.\nQeyd edək ki, bu günə kimi Qərbi Azərbaycan əyalətində mvcud olan minlərlə tarixi abidə, maddi və qeyri-maddi əsər və təbiət abidələrinin 1700-dən çoxu milli əsərlər siyahısına salınıb və bu İranda qeydiyyata alınan əsərlərin 5%-ə bərabərdir.\ntarixi abidə milli əsərlər Cəlil Cabbari


Fereh Pehlevi – KOKTEYL\nPosted on İyun 23, 2014 İyun 23, 2014 aysel tərəfindən\n“Yıxılan rejimin və bitməyən eşqin hekayəti” – Fərəh Pəhləvi “Xatırələr”\n“Səni elə adi adama ərə verməyəcəyik. Şah belə ordusunu götürüb, vəziriylə səni istəməyə gəlsə bəlkə verərik” zarafatla deyilən bu sözlərin bir gün həqiqət olacağını yəqin ki, Fərəh Diba da bilmirdi. Fərəh Pəhləvi 1959 -cu ildə İran şahı Məhəmməd Rza Pəhləvi şah ilə ailə həyatı qurur. İran tarixində ilk tac qoyan xanım olur. Kraliça olduğu dövrlərdə İran qadınlarının azadlığı, elm və təhsil uğrunda bir çox dərnəklər təşkil edir.\nFərəh Pəhləvinin xatirələrini təşkil edən bu kitabı mən 2 il əvvəl oxumuşam. Amma hərdən yenə əlimə götürüb vərəqləməyi xoşlayıram, həqiqətən qonşu İranın cəmi 35 il əvvəl tamamilə başqa bir ölkə olduğunu oxumaq həyəcanlıdır.\nÇünki İranın həmin tarixləri bizim ölkəmizin müasir iqtisadi inkişaf tarixinə bənzəyir. Bu xanımın xatirələrini oxuduqca bir tərəfdən özündən 20 yaş böyük olan şaha duyduğu sevgini, digər tərəfdən İranı avropalaşdırmaq uğrundakı mübarizəsini hiss edirsən. Az qala həmin dövrün İranını görmək istəyirsən. (Hətta mən İran inqilabdan öncə deyə google da axtarış verib şəkillərə baxmışdım ) Amma 1979 -cu ildə baş verən inqilab üzündən ölkəni tərk etməyə məcbur qalan şah ailəsini qarşıda çox acı bir həyat izlədi. Bütün bu həyatı və İranın taleyini Fərəh Pəhləvinin dilindən oxuya bilərsiniz. Bəzən kədərlənəcək, bəzən bu xanıma acıyacaq, bəzən də həyatın ondan qisas aldığını görəcəksiniz.\nKitabı oxumağı sizlərə mütləq tövsiyyə edirəm. Kitabı kitab mağazalarından həmçinin, supermarketlərin kitab köşklərindən əldə edə bilərsiniz.\nPrevious Article Yojik – kiçik tortlar\nNext Article 2014 yay çimerlik geyimleri\n“Fereh Pehlevi” üzərinə bir şərh\nNoyabr 21, 2014 tarixində, saat 06:29\nAnam Cenubi Azerbaycanlidir.Bu kitabi oxumagi ozume borc bildim.Oxuduqca cox kovreldim..Coz gozel yazilib.Dilimize tercumesi dee gozel alinib


Jestlərin tanınması kontrolleri ilə təchiz edilmiş ilk smartfon və planşetlər 2014-cü ildə çıxarılacaq\nJestlərin tanınması üçün daxili kontrollerlə təchiz edilmiş ilk smartfon və planşetlər 2014-cü ilin üçüncü və ya dördüncü rübü işıq üzü görə bilər. “The Next Web” nəşri yazır ki, “Leap Motion” şirkətinin baş direktoru Maykl Bakvald belə proqnozla çıxış edib. Bu firma bu cür texnologiyalar üzrə ixtisaslaşıb.\nÇində ilk “bulud” kompüteri yaradılıb\nÇində ilk “bulud” kompüteri yaradılıb.\n“Mirasol” ekranlı ilk qol saatı çıxarılıb\nDünyanın ən böyük internet mağazası “Amazon” şirkəti “Mirasol” ekranı ilə təchiz edilmiş “Qualcomm Toq” smart saatının satışlarına başlayıb.\n"Samsung” smartfonlarının 70 faizi Vyetnamda yığılır\n“Samsung Electronics” şirkəti bahalı smartfonların satışının zəifləməsi ilə rastlaşır ki, bu da onu diqqətini ucuz modellərə yönəltməyə məcbur edir. Cənubi Koreya şirkəti bu məhsuldan maksimum gəlir əldə etmək üçün istehsalı ucuzlaşdırmaq qərarına gələrək diqqətini artıq bir zavodunun fəaliyyət göstərdiyi Vyetnama yönəldib.\n“Google” şirkəti Pentaqon üçün robot istehsalçısını satın alıb\n“The NewYork Times” qəzeti yazır ki, “Google” korporasiyası aparıcı robot istehsalçılarından biri “Boston Dynamics” şirkətini satın alıb. Sazişin şərtləri açıqlanmayıb.\nBöyük Britaniyanın ucuz planşet istehsalçısı “Datawind” şirkəti Böyük Britaniyada “UbiSlate 7Ci” planşet kompüterinin satışlarına başlayıb. İstehsalçının iddiasına görə, bu, dünyanın ən ucuz planşetidir. Onun qiyməti 29,99 funt-sterlinqdir.\nNövbəti beş ildə ən çox gözlənilən əsas innovativ yeniliklər müəyyənləşib\n“IBM” şirkəti yaxın beş il ərzində ən çox gözlənilən texnoloji innovasiyaların təqdim olunduğu ənənəvi “Beş ildən sonra növbəti beşlik” (Five in Five) siyahısını dərc edib. Bu barədə şirkətin saytında deyilir.\n“Ford” 2025-ci ilədək roboavtomobil yaratmağı söz verib\n"Ford Motor” avtokonserni şəxsi avtonom avtomobili olan “Automated Fusion Hybrid Research Vehicle”in ilk prototipini təqdim edib.\nNoutbuklar üçün universal adapter istifadəyə verilib\nBeynəlxalq Elektrotexnika Komissiyası (BEK) bu həftə müxtəlif noutbuk modellərinə uyğun universal adapter qurğusunun standartını təsdiq edib. Müxtəlif istehsalçıların interfeysləri bir-birinə düşmür, buna görə çox vaxt adapter qurğusu itdikdə və ya qırıldıqda noutbuk onunla birlikdə tullanılır.\nDünyada 2K təsvir ölçülü ekranla təchiz edilmiş smartfon təqdim edilib\n“Vivo” şirkəti Çində “Xplay 3S” qabaqcıl smartfonunu təqdim edib.\nSmartfon dünyada 2K (2560x1440 nöqtə) təsvir ölçülü ekranla təchiz edilmiş ilk smartfondur.\n“Sony Xperia Z1” qabaqcıl smartfonunun mini-versiyası satışa çıxarılıb\n“Sony” şirkəti Yaponiyada “Xperia Z1” qabaqcıl smartfonunun mini-versiyasının satışlarına başlayıb. Mini-versiya “Sony Xperia Z1 f” adlandırılıb.\nAdi mobil telefonlar “microUSB” çıxışı ilə təchiz ediləcək\nAvropa İttifaqı ölkələri bütün mobil telefon və smartfonlarla uyğunluq təşkil edən universal enerji toplayan adapterin tətbiqi ilə bağlı ilkin razılığa gəliblər. Qanun qüvvəyə mindikdən sonra istehsalçılar məhsulu yeni standarta uyğun istehsal etməli olacaqlar.\n“Samsung”un televizorları barmaq hərəkətlərinə reaksiya verəcək\n“Samsung Tomorrow” bloquna əsasən, “Samsung” şirkətinin 2014-cü ildə buraxılacaq smart televizorları barmaq hərəkətlərinə reaksiya verəcək.\n“Ağıllı” məişət texnikaları təqdim ediləcək\n“LG” şirkəti 2014-cü il yanvarın əvvəlində Las-Veqasda keçiriləcək “CES” beynəlxalq istehlak elektronikası sərgisində daxili messencerlərə malik məişət texnikasını təqdim edəcək.


Dövlət başçısı: "Bəyanata müdaxilə etmək cəhdləri var" Pravda.az\nPravda.az xəbər verir ki, bunu Prezident İlham Əliyev xalqa müraciətində deyib.\nMən isə həmişə deyirdim ki, Laçın, Kəlbəcər və Şuşa Azərbaycana qayıtmasa, heç bir razılaşma ola bilməz. Mənim mövqeyim xarici ölkələrdə bir çoxlarını qıcıqlandırırdı. Mən deyirdim ki, bizim ərazi bütövlüyümüz bərpa edilməlidir. Deyirdim ki, müharibə variantı heç vaxt istisna olunmur. Nəinki deyirdim, bütün bu illər ərzində bütün gücümüzü səfərbər edib ölkəmizi gücləndirirdik, güc toplayırdıq - həm beynəlxalq müstəvidə, həm ölkə daxilində, həm iqtisadi məsələlərin həllində, ölkəmizdə həmrəyliyin və birliyin möhkəmlənməsində, ordu quruculuğunda güc toplayırdıq. Bu gücü dəmir yumruq formasına gətirdik, düşmənin belini qırdıq və bu gün biz yeni reallıq yaratdıq. Əgər hətta bir il bundan əvvəl bəziləri bizə deyirdilərsə ki, siz mövcud olan reallıqla barışın, bu gün mən deyirəm, hər kəs mövcud reallıqla barışmalıdır. Noyabrın 10-da imzalanmış Bəyanata əgər kimsə müdaxilə etmək istəsə, bizim sərt mövqeyimizi görəcək. Belə cəhdlər var. Bu cəhdlərin bir məqsədi var ki, bu razılaşma pozulsun. Çünki bu razılaşma bəzilərini çox qıcıqlandırır ki, artıq burada yeni təhlükəsizlik formatı yaranıbdır. Türkiyə-Rusiya Birgə Mərkəzinin yaradılması bəyanatda təsbit edilib. Eyni zamanda, burada təhlükəsizlik tədbirlərinin görülməsi və Bəyanatın müddəalarının icra edilməsi bəzilərini qıcıqlandırır. Ancaq bizim işimizə, əldə edilmiş razılaşmaya heç kim müdaxilə edə bilməz. Razılaşma icra edilir və icra edilməlidir", - dövlət başçısı bildirib.\nTarix: 1 Dekabr 2020, 12:40


“MӘN KİMӘSӘ PİSLİK VӘ YA GÜNAH ETMİRӘM, İBADӘT ETMӘSӘM DӘ OLAR” DÜŞÜNCӘSİ | İslam Evi\nMəqalələrAktual“MӘN KİMӘSӘ PİSLİK VӘ YA GÜNAH ETMİRӘM, İBADӘT ETMӘSӘM DӘ OLAR” DÜŞÜNCӘSİ\n✔ BİLİRDİNMİ Kİ: ALLAH’IN ӘMR ETDİKLӘRİNİ YERİNӘ YETİRMӘK, O’NUN QADAĞAN ETDİKLӘRİNİ TӘRK ETMӘKDӘN DAHA ÜSTÜNDÜR?!..\nAllah-taala qullarına bəzi əməlləri yasaqlamış, bəzilərini əmr etmişdir. Bir kimsə bunların hər ikisini edərsə, Allahı həm sevindirər, həm də qəzəbləndirər. Fəqət Allah dərgahında sevilənin әmәllәrin icrası, qəzəbə səbəb olacaq әmәllәrin tərk edilməsindən daha üstün olduğuna görə, sevilən əməlin icrası zamanı, qəzəbə səbəb əməlin şər’indәn qorunmuş olunur. Uca Allah qulunun etdiyi cinayəti, onun itaəti səbəbi ilə bağışladığı kimi, bir çox günahlarını da izzətli fəziləti ilə əfv edər.\nMəsələn, kimsə bir hökmdarın öldürülməsini istəyən düşməni öldürərsə, eyni zamanda hökmdarın qadağan etdiyi içkini də içərsə, hökmdar seviləni etdiyi (düşməni öldürməsi) və buna nisbətən içki içilməsinin kiçik olduğuna görə, o kimsənin bu günahını və digər günahlarını da bağışlar. Amma o kimsə hökmdarın həm sevdiyini, həm də qəzəbləndiyini tərk etsə, qəzəbə səbəb olanı tərk etməsi, heç vaxt sevdiyi şeyin yerinə yetirilməsinin yerini verməz. Hökmdar düşməninin öldürülməsini köləsinə əmr etdiyi halda içkini də yasaqlasa, kölə gücü çatdığı halda o düşməni öldürmədiyi kimi, içkini tərk etsə, içkini tərk etməsinə əvəz olaraq əmri tərk etmə günahını bağışlamaz.\nAllah-taala qulların bu fitrət üzrə yaratmışdır. Ağalar kölələriylə, atalar uşaqlarıyla, hökmdarlar ordularıyla, ərlər qadınlarıylə bu cürdür. Yəni bunlardan əmr edilənləri və yasaq olanları tərk edənlər, əmr edilənləri və yasaq olanları icra edənlər kimi deyildir.\nAllahın sevdiklərini edən kimsənin bütün yasaqları etməsi dә mümkün deyil. Çünki o, sevilənlərdən etdiyi qədər yasaqları etməmişdir. Həm sevilənləri, həm də qəzəbə səbəb olanları edən bir kimsənin də bütün günahları işləməsi mümkün deyil. Nəticə olaraq həm əmr edilənləri, həm də yasaqları edən bir kimsəni Allah-taala bir cəhətdən sevir, bir cəhətdən sevmir.\nӘmr edilənləri tamamilə tərk edən kəs Allahın sevdiklərini etməmiş olur. Yuxarıda deyildiyi kimi yasaqların tərk edilməsi itaət ola bilməz. Ancaq əmr edilənlərə yaxın olmaqla Allaha yaxınlıq və itaət olur. Yəni yasaqlar tərk edilərkən əmr edilmiş olan iman olmazsa, bu yasaqların tərk edilməsi Allaha yaxınlıq və itaət ola bilməz, iman olarsa, olar. Buna görə sırf yasaqları tərk edən kimsəni Allah sevməz, əmr edilənləri etmədiyinə görə isә, hər cəhətdən ona qəzəblənər.\nAllah-taala, Öz mәhәbbәtini, heç zaman yasaqların tərk edilməsinə bağlamamışdır, əksinə istər vacib, istərsə də müstəhəb olan əmrlərin yerinə yetirilməsinə bağlamışdır. Şübhə yoxdur ki, Allah tövbə edənləri, təmizlənənləri, yaxşılıq edənləri, şükür edənləri, səbir edənləri, Onun yolunda birlәşәnlәri, təqva sahiblərini, zikr edənləri və sədəqə verənləri sevər. Uca Allah sevgisini və məhəbbətini əmrlərin yerinə yetirilməsinə bağlayıb. Çünki insan və cinlərdən də bu istənilir. Bu barədə Allah-taala buyurmuşdur: «Mən cinləri və insanları yalnız Mənə ibadət etmək üçün yaratdım!» (Zariyat, 56). Allah-taala insanları və cinləri əmr edilənləri etsinlər, əmr edilənlərdən yayındıran yasaqlardan vaz keçsinlər deyə yaratmışdir.\nYasaqlar, əmr edilənləri yerinə yetirməkdən yayındırmasaydı və onların icrasına mane olmasaydı, qadağaların heç bir mənası, qiyməti olmazdı. Yasaqlar, əmr edilənlərin icrasına mane olduqları üçün yasaq edilmişdir. Yasaqlar əmr edilənləri kamilləşdirmək və tamamlamaq növündəndir. Buna görə yasaqlar suyun maneəsiz axa bilməsi üçün yatağının təmizlənməsi misalındadır. Әmr edilənlər isə, insanların və bütün canlıların həyatlarını təmin edən su kimidir. Yasaqlar gücü mühafizə edən və onu xəstəlikdən qoruyan pəhriz kimidir. Düşünmә ki, qadağalardan çәkinirsәn deyә, Allahın әmrlәrini yerinә yetirmәkdәn – O’na boyun әymәkdәn üstün bir şey etmiş olursan..\nTarix: 30.12.2015 | Oxunma sayı: 4. 047 baxış\nGünahlar — zülmün yer üzündə yayılmasına səbəbdir


Sənət sevgili, Sumqayıt eşqli insan\n"Bizim cavabımız sərt idi, amma onlar buna layiq idilər" Prezident İlham Əliyev [..] - 12:14\nPrezident İlham Əliyevin Almaniyanın ARD televiziya kanalına müsahibəsi - MÜSAHİBƏ [..] - 12:08\n30 Avqust 18:25 | 2 418\nAğəddinMansurzadə. Özü cismən aramızda olmasa da, imzası hələ də onu tanıyanların qəlbində, yaddaşındadır. Oğlu Elxanla bir sinifdə oxumuşam. Uşaq yaşlarımdan tanıdığım bu yazıçı-jurnalist mənimüçün böyük hörmətə layiqidi. Sonralar onu daha yaxından tanıdıqca, əsərləri ilə tanış olduqca, ünsiyyət qurduqca məndə bu insana ehtiram daha da artdı. Uşaqlıqda oxunan kitab uzun müddət xatırlanır. Əgər yaxşı kitabdırsa, xəyalına hakim kəsilən, fikrin də təzə düşüncələr oyadan əsərdir və yaddan heç vaxt çıxmır.\nMənim ömür yollarımda hardasa, - uşaqlıqla yeniyetməlik sərhəddində, - oxuduğum kitablari çərisində Ağəddin Mansurzadənin də əsərləri vardı. Oxucu zehnini düşündürən əsl kitablar belə olur: yazıçını şöhrətə gətirir. Bəli, cəmiyyətdə insanın mövqe tutmasının birinci amili onun öz sənətini ürəkdən sevməsidir. Həyatda asan və ya çətin sənət yoxdur. Sənət o zaman çətinləşir ki, sən onu sevmirsən, bu işi görmək məcburiyyəti qarşısında qalırsan. Belə olan halda sənin seçdiyin sənət zövq deyil, əzab verir, iş gününü sona çatdıran da elə bilirsən ki, çiyinlərindən dağ götürülür.\nAmma sənətini sevən də ondan ayrılmaq istəmirsən, o sənə təkcə rahatlıq deyil, həm də şöhrət gətirir. Əlbəttə, mənim tanıdığım Ağəddin Mansurzadə də məhz sənətini ürəkdən sevən şəxs olub və sənəti də onu lazımi şöhrətə nəsib edib. Sənətini doğru seçməsi də onun cəmiyyətdəki mövqeyini möhkəm edib. Ömrünün xeyli hissəsini Sumqayıtla bağlayan Ağəddin müəllim çox şaxəli yaradıcılıq yolu keçib. Xalqın həyatını, dilini, məişətini dərindən bilən bu yazıçı xüsusi istedada malikidi. O, müşahidə etdiyi hadisələri xalqın sadə dilində oxucusuna məharətlə çatdırırdı.\nOnun əsərlərini oxuyanda Vətənini ürəkdən sevməklə yanaşı, xalqının keçmişinə, bu gününə və gələcəyinə daha da bağlanırsan. Ağəddin Mansurzadənin tanınmış yazıçı-jurnalist kimi yetişməyin də ömür yolunun, zəngin həyat təcrübəsinin xüsusi rolu olmuşdur. Məhsuldar çalışırdı. Maraq dolu, düşündürən hekayələrində həyatın adi məsələlərindən bir söhbət başlayır, sonra ciddi məsələlərə elə ehtiyatla keçilirdi ki, oxucu bunu hiss etmirdi. Əsərlərində insan psixologiyasının mürəkkəb qatları, xüsusiyyətləri ustalıqla bəhs edilir. Bir sözlə, Ağəddin Mansurzadə ədəbiyyatımızda dərin iz buraxmış sənətkarlardandır. Onun əsərləri bu gündə oxucuların sevə-sevə oxuduğu ən gözəl kitablarla bir sırada dayanır. Əxlaq, mənəviyyat məsələləri Ağəddin Mansurzadənin bütün varlığını çulğalayırdı. O, yazılarında bir nəticəyə gəlirdiki, insan şüurlu surətdə xeyrə can atmalı vəTanrı varlığına tapınmalıdır. Məsuliyyət və tələbkarlıq hissi ilə qələmə alınan hekayə və povestləri bu gün də gənc nəslə bədii zövq və tərbiyəvi duyğular aşılayır.\nAğəddin müəllim Sumqayıtımızı çoxsevirdi. Burada baş verən bütün ictimai-siyasi, məişət hadisələrinə həssaslıqla yanaşırdı. Ağsaqqal öyüd-nəsihətini gənclərdən əsirgəmirdi. Sumqayıt şəhidlərinə aid yazıları, tənqidi məqalələri cəmiyyətə ürək ağrısı təqdim edirdi. Sumqayıtda hamı onu çox sevirdi. Heç kəsin xətrinə dəyməzdi. Ömrü boyu haqq tərəfdarı idi. O, Vətənimizə layiqliövladlar böyüdüb, tərbiyə edib. O indi aramızda olmasa da, ruhu həmişə ətrafımızda dolaşır.\nTuran ellərinin bütövlüyünü arzulayan sənətkar Namiq Dəlidağlı – 50


Azərbaycan dövləti İkinci Dünya müharibəsində vətəndən uzaqda başqa millətlərin nümayəndələri ilə Fransanın azadlığı uğrunda çiyin-çiyinə vuruşaraq həlak olmuş azərbaycanlı döyüşçüləri unutmur, onların xatirəsini daima yad edir.\nAZƏRTAC xəbər verir ki, Azərbaycanın Fransadakı səfiri Rəhman Mustafayev Aveyron departamentinin Rodez şəhərinin qəbiristanlığında dəfn olunmuş azərbaycanlı döyüşçülərin xatirəsini yad etmək üçün şəhər qəbiristanlığında olub.\nQəbiristanlıqda çox sayda naməlum əsgərin qəbri yerləşən məkanda Azərbaycan əsgərlərinin xatirəsinə abidə ucaldılıb. Abidənin üzərində “Fransa uğrunda həlak olan azərbaycanlı döyüşçülərin xatirəsinə” sözləri həkk edilib.\nQeyd edək ki, yerli mətbuat və televiziya kanallarının jurnalistləri anım mərasimində olublar.


Atların yemləndirilməsi və atlara qulluq – AgroExpert-Kənd Təsərrüfatı Portalı\nİyun 22, 2020 İyun 25, 2020 Nubar Latifli\t0 Comments\tat baxımı, at saxlamaq, at yemi, at yetişdirmək, atçılıq, atlara qulluq, hamilə atlar\nAtların bir canlı olduğunu, həm də insanlara ən yaxın bir heyvan olduğunu bilirik. Bu heyvanlar çox ağıllı və sevimlidirlər. Atlar insanlar tərəfindən əhliləşdirildikdən sonra onların yemləndirilməsi və vaxtlı vaxtında qulluq edilməsi at sahiblərinin əsas işlərindən birinə çevrilib.\nBelə ki, at yetişdirməyə qərar verdiyimiz andan etibarən, atların bəzi dərmanlarını və ilk yardım çantasını hazır şəkildə və təmiz bir yerdə saxlamaq lazımdır.\nAtların hamiləlik dövrü\nAtlarda hamiləlik müddəti at cinsinə görə fərqli müddətləri əhatə edir. Atlarda hamiləlik müddətində son 3 ay çox vacibdir. Bu müddət ərzində quru yem azaldılıb yaş yemlər verilməsi daha uyğundur.\nLaktasiya dövrü 5 ay çəkir. Bir günlük süd vermə qabiliyyəti 10-20 kq arasıdır.\nNormal bir atın su ehtiyacı 19-45 litr arası dəyişir. Hamiləlik dövründə bu miqdar daha da artır. Dayça doğumdan sonra ilk gün öz çəkisinin 1/10 qədər ağız südü içir. (Ağız südü ilk 3 gün ərzində gələn və balanın yaşaması üçün vacib maddələrin olduğu daha keyfiyyətli və fərqli tərkibi olan süddür.)\nƏgər dayçaya anasından deyil, başqa vasitədən süd içirilirsə onu doyana qədər içirmək və balanı tək qoymamaq lazımdır. Südün bədən tempraturunda olması çox vacibdir. Dayçaların 1 yaşında olan çəkisi yetişkin atın 75%-i ağırlığında olur. həmin vaxt boyları normal at hündürlüyünün 90%-na çatır.\nBuna görə yaxşı bəslənməlidirlər. 4-cü həftədən sonra ananın südü artıq yetmir və bala heyvanın böyüməsi üçün lazım olan yemlər verilir.\nSüd əmizdirmə müddətində yem olaraq yalnız buğda verilməsi məsləhətli deyil. Çünki içində protein və mineral maddələr əskikdir. 2 aydan çox yonca verilərsə böyrəklərində daş yarana bilər. Həm də yonca 2-3% atlarda allergiya yaradır.\nAtlar gündə 3 dəfə yemlənir. Lakin atlar gün ərzində iki dəfə yemlənməlidir. Belə ki, gündüz 10 saat, gece, 14 saatlıq fərq ilə yemləmək lazımdır. Atların çox az müddətdən bir yemlənməsi onların orqanizmasında problemə yol aça bilər.\nAtların doğru bəslənməsi üçün əvvəl ehtiyacın müəyyənləşdirilməsi lazımdır. Bununla birlikdə, qida maddələrinin atın hərəkəti və fəaliyyətinə görə tənzimlənməsi əsasdır.\na) Fəaliyyət ilə qidaya ehtiyac artır.\nb) İş səmərəliliyi qida ehtiyacını artırmır və ya nadir hallarda artırır.\nEnerji, elektrolitlər, bəzi iz elementləri və vitaminlər ağla gələn ilk qidadır.\nYem dəyişdirmə riskli bir prosesdir.\nBu risklər hər quru ot və konsentrat yemlər üçün ayrı-ayrı yaranır. Təhlükələr əsasən otlaq dövründə və ya anbarın girişində (3-5 gün) baş verir. Çəmənliyə getmədən əvvəl atlar quru otla qidalanmalıdır. Çəmənlikdə cücərmə yüksək olduqda köp yaranma ehtimalı artır. Bu vəziyyətdə səhər otlamağa getmədən əvvəl ata konsentratlaşdırılmış yem verilməməlidir.\nÜmumiyyətlə, qidalanma zamanı enerji vəziyyəti vacibdir.\nAtlara qulluq və təmizlik\nAtların təmizliyinə də diqqət yetirilməlidir. Qulluq insan və at əlaqələrini möhkəmləndirən, dəri sağlamlığını inkişaf etdirən vacib bir prosesdir. Heyvan mağazalarında at baxım avadanlıqlarını (fırça və s.) tapa bilərsiniz. Baxımın nə qədər tez-tez yerinə yetirildiyi barədə hər hansı bir qayda yoxdur. Bəzi at sahibləri hər gün atları ilə ünsiyyət qurmaq üçün bunu sevərək edirlər. Bəziləri isə atlarını həftədə bir dəfə təmizləyirlər. Həftədə bir dəfə yayda isti havada atları xüsusi şampunlarla yumaq da faydalıdır.\nİldə bir dəfə dişləri və 4-5 həftədən bir dırnaqları yoxlanmalı, vaxtı vaxtında nalları dəyişilməlidir.\n← Avropa meyvə bazarlarındakı böhran: səbəb və nəticələri\nSuvarılma üçün yeni üzən nasoslar →


Sanksiyalarla bağlı Prezident Bayden bəyanat yayıb.\n“Belarus xalqının açıq şəkildə ifadə etdiyi iradəsinə hörmət etmək əvəzinə, Lukaşenko rejimi seçkiləri saxtalaşdırdı, ardınca fərqli fikirləri boğmaq üçün qəddar repressiya kampaniyasına başladı. Minlərlə dinc nümayişçini həbs etməkdən tutmuş 500-dən çox fəal, vətəndaş cəmiyyəti lideri və jurnalisti siyasi məhbus kimi həbs etmək, eləcə də qlobal normalara zidd olaraq beynəlxalq reysin uçuşunun dəyişməyə məcbur edilməsinə qədər Lukaşenko rejiminin hərəkətləri nəyin bahasına olursa olsun hakimiyyəti saxlamaq üçün qeyri-qanuni cəhdlərdir” – deyə, Baydenin bəyanatında bildirilib.\n“Bu tədbirlər Lukaşenko rejiminə təzyiq göstərmək üçün əhəmiyyətli addımdır. Onlar Lukaşenkoya, dövlət qurumlarına və onun ətrafındakılara davranışlarını dəyişdirmək üçün təzyiq məqsədi daşıyır”- deyə, Britaniyanın Xarici İşlər Nazirliyi bildirib.\nRusiyanın öz tələbləri və öz həqiqətləri mövcuddur


exlaqin yaranmasi ve inkisafi üçün axtarış neticesi\nAxtarış Neticesi : exlaqin yaranmasi ve inkisafi\nloji qazıntılar zamanı aşkar edilmiş əşyalar Azərbaycanın maddi-mədəniyyət tarixini öyrənməyə imkan vermişdir. Tarixi qaynaqlar və ekspedisiyalar zamanı toplanan etnoqrafik materiallar əsasında adət-ənənələr, maddi-mənəvi mədəniyyət, keçmiş idarə formaları, ailə münasibətləri və s. öyrənilir.\netmək lazımdır ki, həqiqətən ən təmiz qızlarda belə qanaxma olmaya bilər. Bu aşağıdakı hallarda baş verir:\nltihabı) və meningoensefalit (həm qişa, həm beyin toxumasının iltihabı) kimi təhlükəli halların baş verməsi istisna olunmur. Haymoritin daha çox rast gəlinən fəsadlaşması isə gözün iltihabıdır. Bu hal özünü göz qapağının şişməsi və qızarması, gözün ağrıması, bəzən bərəlməsi ilə büruzə verir.


İlham Əliyev məşhur futbolçu ilə görüşdü — FOTO » www.DovletXeberleri.az\nwww.DOVLETXEBERLERI.az » Manşet » İlham Əliyev məşhur futbolçu ilə görüşdü — FOTO\n5-12-2018, 09:03İlham Əliyev məşhur futbolçu ilə görüşdü — FOTO\n"Dovletxeberleri.Az" xəbər verir ki, görüş Bakı Ekspo Mərkəzində keçirilən XXIV Azərbaycan Beynəlxalq Telekommunikasiya, İnnovasiya və Yüksək Texnologiyalar Sərgisi - “Bakutel-2018”də baş tutub. Robert Pires Prezident İlham Əliyevə Avroliqanın rəsmi topunu təqdim edib.\nQeyd edək ki, Pires 1998-ci ildə dünya çempionu, 2000-ci ildə isə Avropa çempionu olub. “Arsenal” komandasının liderlərindən olan Pires, həmçinin İngiltərə kubokunun qalibi və İngiltərə çempionudur. FİFA-nın 2000-ci il reytinqinə görə, o, dünyanın ən yaxşı 100 futbolçusundan biri olub. O, həmçinin gələn il Bakıda keçiriləcək Avroliqa finalının səfiridir.Qeyd edək ki, sərgidə ilk dəfə olaraq alman alimlərinin ixtirası olan ultra-modern texnologiyası əsasında “RoboKeeper” təqdim olunur. Bu, dünyanın ən sürətli qapıçısı hesab edilir. Hətta bir çox məşhur dünya futbol ulduzları da bu qapıçını məğlub edə bilmir.\nİlham Əliyev və Mehriban Əliyeva "Bakutel-2018"...\nMəşhur stadionun adı dəyişdirilir...\nKubok İlham Əliyevə verildi...\nMəhəmmədrəsul Məcidov 3-cü dəfə dünya çempionu...


21/10/2017 [21:52] - Kriminal - ( 1102 dəfə baxılıb)\nTərtər rayonunda ərin öz həyat yoldaşını qətlə yetirməsinin təfərrüatı məlum olub. qətlə yetirilən Rufanə Cəfərlinin atası Müzəffər Cəfərov “Report”a bildirib ki, qızı 1993-cü il təvvəlüdlü R.Cəfərli həyat yoldaşı Emin Hüseynovla Bakıda universitetdə təhsil alarkən tanış olublar.\n“Qızımla həyat yoldaşı Emin Hüseynov arasında dəfələrlə münaqişə olub. Bu səbəbdən qızım azyaşlı övladını da götürüb bir neçə ay əvvəl bizə gəlmişdi. Bu müddət ərzində həyat yoldaşının təhqirlərinə məruz qalıb. İki ay əvvəl həyat yoldaşı evimizə silahlı basqın da edib”.\n“Qızı Rufanə buna qarşı çıxıb. Emin cibindən bıçaq çıxararaq Rufanəyə azyaşlı oğlu Mehman Hüseynov və anası Vəsilə Əliyevanın gözləri qarşısında 8 bıçaq zərbəsi vurub. Qızım hadisə yerində ölüb”.


Finalın qalibləri mükafatlandırılıb – Mingəçevir İşıqları\nMüəllif Fərman Nəbiyev\t Tarix Avq 22, 2019\nAvqustun 22-də Şahmat məktəbinin həyətində dama və furbol üzrə final yarışları\nŞəhər Gənclər və İdman İdarəsi və mənzil istismar sahələri yay tətili günlərində idmanın müxtəlif növləri üzrə məhəllələrarası birincilik yarışları təşkil edib. Bura yeniyetmə və gənclər, xüsusən qızlar, eyni zamanda yaşlılar arasında keçirilən futbol və dama, nərd, şahmat və voleybol oyunları daxildir.\nAvqustun 22-də Şahmat məktəbinin həyətində dama və furbol üzrə final yarışları baş tutub. Şəhər İcra Hakimiyyətinin başçısı İlham İsmayılov şəhərimizdə yaradılan nümunəvi məhəllələrdə müxtəlif yaşda olan insanlara asudə vaxtlarını səmərəli keçirmək üçün şərait yaradılmasından, xüsusən həyətlərdə idman qurğuları, mini futbol meydançaları qurulmasından danışıb. Başçı kütləviliyə nail olmaq üçün belə tədbirlərin mütəmadi təşkil olunmasını tövsiyə edib.\nMingəçevir Gənclər və İdman İdarəsinin rəisi Kamal Nəcəfli bildirib ki, belə tədbirlər gənclər arasında idmana marağı artırır.\nSonda dama və futbol yarışının qaliblərinə diplom və qiymətli hədiyyələr verilib.\nfutbol və damanərdşahmat və voleybol\nMingəçevir Dövlət Universitetində Azərbaycanlıların…


Günə limonlu su ilə başlamağın FAYDALARI\n18 İyul 2017 07:21\nXalq arasında “gündə bir limon yeyilən evə həkim gəlməz” deyə bir ifadə də mövcuddur. Soyuqdəymə, təzyiqin qalxması zamanı və bir çox yeməklərdə, şirniyyatlarda limonun istifadəsi hər kəsə məlumdur. Bu dəfə isə hər gün səhər-səhər bir stəkan limonlu su içməyin faydaları haqqında bilmədiklərimizi öyrənək.\nPublika.az xəbər verir ki, limon suyu həzm sistemini yaxşılaşdırır, ötən gündən qalan lazımsız qida qalıqlarının orqanizmdən xaric edilməsinə yardımçı olur. Bədəndəki mineralları balanslaşdırır.\nLakin limon suyu hər kəs üçün müsbət təsir göstərməyə bilər. Diabet xəstələri, mədəsində qastrit, xora olan insanlar, aşağı təzyiq və qanazlığından əziyyət çəkənlər üçün əks təsirə səbəb olur. Limonun normadan çox istifadəsi diş əti qanamalarına, təzyiqin, qan şəkərinin sürətlə düşməsinə, diş minasının aşınmasına və nəticədə dişlərin isti-soyuq yeyəcək və içəcəklərə qarşı həssaslığına, böyrəklərdə idrar istehsalının artması ilə orqanizmdən su və natriumun tez-tez xaric olunmasına səbəb olur. (AZƏRTAC)


6 May 2021 12:19 (UTC+04:00)\nHeydər Əliyev əvvəl milli məfkurəni, sonra müstəqil dövləti yaratdı. Bu baxımdan minillik dövlətçilik tariximizə milli məfkurəyə istinad edən ilk və yeni Azərbaycan dövlətinin qurucusu kimi daxil oldu. Azərbaycanı Azərbaycanlıların ixtiyarına verən və Azərbaycan xalqı «öz taleyinin sahibidir» – deyən ilk böyük dövlət xadimimizdir Heydər Əliyev. Ona qədər Azərbaycan tarixində belə bir siyasi kontekstin olmadığı hər kəsə bəllidir.\nOnun həyata keçirdiyi siyasət qlobal mahiyyətinə görə bənzərsiz tarixi mərhələdə Azərbaycanın gücünə və Azərbaycan ictimai fikrinin təməl daşına çevrildi. XX yüzilliyin sonunda Ərəbistandan Qafqaza qədər dalğalanan siyasi ziddiyyətlərin Azərbaycana yansımaması, Azərbaycanın Şərqdə də, Qafqazda da müstəsna bir dünya dövləti kimi öz sabitliyini və hər mənada müstəqilliyini qoruyub saxlaması, Azərbaycanın Şərqdə unikal, tolerant bir Avropa dövləti kimi təzahür etməsi Heydər Əliyev tərəfindən irəli sürülmüş milli məfkurənin ümummilli mahiyyətinə ən mükəmməl və etibarlı sübutdur.\nÜmummilli dəyərləri ideoloji baxımdan ilk dəfə o təsbit etdi. İqtisadi coğrafiyanı böyük quruculuq işləriylə, mənəvi coğrafiyanı isə milli-mənəvi dəyərlərin Azərbaycana qaytarılmasıyla gerçəkləşdirdi. Azərbaycanın qapılarını Dədə Qorqudun, Babəkin, Nizaminin, Nəsiminin, Hüseyn Cavidin, Şəhriyarın üzünə taybatay açmaqla, əslində, Azərbaycanın məfkurəvi necəliyini müəyyənləşdirdi. 1993-cü ildə isə Azərbaycan xalqı Heydər Əliyevi hakimiyyətə təkcə Azərbaycanı hərbi-siyasi böhrandan qurtarmaq üçün deyil, həm də ümummilli liderin 25 il əvvəl başladığı Azərbaycançılıq əsərinin ən ciddi səhifələrini yaratmaq üçün dəvət edirdi. Çünki bu mənəvi abidənin – siyasi Azərbaycanın sirri 1969-cu ildən başlayaraq Heydər Əliyevin üslubunda kəşf olunmuşdu.\nMilli müstəqilliyi qazandığımız 90-cı illərdə deyil, eləcə də hakimiyyətdə olduğu sovet epoxası daxilində ədəbiyyatı nəinki iqtisadiyyatın, eləcə də siyasətin, gücün ayağına vermədi. Bütün fəaliyyəti dövründə ədəbiyyata, onun müxtəlif dövrlərində yaşayıb-yaratmış ədiblərinə qədirşünas mövqedən yanaşan Heydər Əliyevin rəhbər kimi özəlliyi bəlkə də elə buradan başlayır.\n1970-ci illərdə ümumən respublikamızda klassik mədəni irsimizin öyrənilməsi baxımından tamamilə yeni mərhələ başladı. Həmin mərhələ bilavasitə xalqımızın ümummilli lideri Heydər Əliyevin adı ilə bağlıdır. Adil Babayev yazır ki, "Şərqin ən böyük dastanı olan "Kitabi Dədə Qorqud"u adi döyüş əsəri kimi qiymətləndirirdilər və onun araşdırılmasının qarşını alırdılar. Heydər Əliyev abidənin millətə qaytarılmasında böyük işlər gördü". Eləcə də böyük Azərbaycan şairi İmadəddin Nəsimi ilə bağlı Heydər Əliyevin gerçəkləşdirdiyi işlər bu şairin irsinin yeni təfəkkür qatına, milli şüur və yaddaşa bədii-estetik çalar qatmasını izləməyə imkan verir. Həmin vaxta qədər Nəsimi "Divan"ı yalnız bir dəfə, görkəmli ədəbiyyatşünas Salman Mümtaz tərəfindən, 1926-cı ildə ərəb əlifbası ilə çap olunmuşdu. 1972-ci ildə türkmən ədəbiyyatşünası Qullayev həmin "Divan"ın dili üzərində müəyyən türkmənləşmə əməliyyatı apararaq yenidən çap etdirmiş, şairi türkmən ədəbiyyatının klassiki kimi təqdim etmişdi. Ancaq Heydər Əliyevin müdaxilə və müqaviməti nəticəsində bu saxtalaşdırma siyasəti uzun çəkmir, rəsmi dairələrdə tanınmasına yol verilmir və şairi Azərbaycan ədəbiyyatının dəyərli klassiki kimi tanıtmaq, təbliğ etmək yönündə davamlı tədbirlər planı start götürür. Heydər Əliyevin sərəncamı əsasında 1973-cü ilin 13 sentyabrında İmadəddin Nəsiminin 600 illik yubileyi keçirildi. Elə həmin il Həmid Araslının tərtibatı ilə Nəsiminin divanı çap olundu. Bütün ölkə Nəsimi əhval-ruhiyyəsində oldu, şairin şəkli həmin dövrdə çap olunan bütün ölkə qəzetlərinin loqosuna çevrildi. Şairin əsərləri ingilis və fransız dillərinə tərcümə edildi, haqqında xarici ölkələrin və beynəlxalq təşkilatların mətbuat orqanlarında bir neçə məqalə çap olundu. YUNESKO-nun "Kuryer" jurnalında Nəsimi haqqında məqalə dərc edildi. Heydər Əliyev Nəsiminin yubileyinin təkcə Bakıda deyil, Moskvada da keçirilməsinə nail oldu. 1980-ci ilın fevral ayında Bakının mərkəzi parklarından birində Nəsiminin abidəsi qoyuldu və heykəlin açılış mərasimində şəxsən özü iştirak etdi. Beləcə, sovet ideologiyasının birbaşa marağında olduğu Nəsimini milli ədəbi-tarixi yaddaşdan çıxdaş etmək niyyətinin qarşısı böyük siyasətçi tərəfindən alındı.\nHeydər Əliyevin üzərinə düşən missiya çətin idi. O, fəaliyyətinə güdaza verilmiş dəyərlərin, itirilən meyarların bərpası kontekstində başladı. Böyük liderin ədəbiyyatda gerçəkləşdiyi işlər, klassiklərə qayıdış, milli ədəbiyyata güvənc hissinin qabarıqlığı sistemin yaratdığı Mif anlayışını yazıçı düşüncəsində heçə endirir, onun tənəzzülünü labüdləşdirirdi. İslahatlar ədəbi-mədəni həyatımızın bütün sferalarına sirayət etdikcə milli mənlik şüuru önə keçir, milli məfkurə işığı dalğalanmağa başlayırdı. Bu mənada, 90-cı illərdə insanların öz azadlığını qazanması üçün meydana axışması, haqqını geri almaq təşnəsi birmənalı təfsirə gəlmir, onun kökləri bir qədər dərinlərə işləyib mövcudluğunu iki onillik əvvəldə, Heydər Əliyev dühasının imkan verdiyi azad söz zamanında, sovet ədəbiyyatı daxilində yaranmağa cəsarət etmiş hürr duyğulu, millət problematikalı poeziya mətnlərində tapır. Bunu meydanda olan faktlar deyir: Nəriman Həsənzadə "Heydər Əliyevin şəxsində mən "Bütün Şərq bilsin" pyesinin qəhrəmanını, Nəriman Nərimanovun prototipini görürdüm", - yazır, Qabil qeydlərinin birində "Ömür həbləri" romanında Heydər Əliyevin də obrazını düşündüyünü bildirir. Mövlud Süleymanlı "Dəyirman" povestinin 70-ci illərin sağlam, duru, doğma ab-havanın məhsulu kimi meydana çıxdığını və üstəlik əsərlə bağlı "Azərbaycanı bürüyən" hücumdan onu Heydər Əliyevin qoruduğunu dilə gətirir. Bu məqam İsa Hüseynovun, Bəxtiyar Vahabzadənin, Xəlil Rzanın, Anarın, Elçinin mətbu etiraflarında da yer alır.\nHeydər Əliyev əvvəlki inadla millətin yaddaş kultuna həssas yanaşmaqda davam etdi. 1990-cı illərdə dahi şairimiz Məhəmməd Füzulinin 500, Mirzə Cəlilin 128, ilk möhtəşəm söz abidəmiz olan "Kitabi-Dədə Qorqud" dastanının 1300 illiyinin elmi ictimaiyyət tərəfindən beynəlxalq səviyyədə keçirilməsi ədəbi irsə layiqli münasibətin izharına ən yaxşı nümunə olmaqla yanaşı, dövlət başçısının hansı məsələlərdə dəstək aradığını, mənəvi ülfət tapdığını bəlli etdi. Daha sonra bu missiya klassik sənətkarlarımızın taleyinə münasibətdə davamını tapmağa başladı. Heydər Əliyev qeyd edirdi ki, "Respublikamızın bu ağır dövründə böyük yubileylər keçirilməsi, şübhəsiz ki, müəyyən qədər çətinliklərlə üzləşəcək. Ancaq çətinliklər nə qədər çox olsa da mədəniyyətə, mədəni irsimizə, mənəviyyata daim xüsusi diqqət yetirməli və bu sahələrin geri qalmasına yol verməməliyik."\nHeydər Əliyevin müasir ədəbiyyat kontekstində yerinə yetirdiyi "yaradıcılıq" missiyasının realizəsi bir tərəfdən klassik ədəbiyyatı yaşatmaqla bağlı idisə, digər tərəfdən çağdaş ədəbi prosesi gəlişdirmək məqsədilə atılan bir sıra addımlarla əlamətdar oldu; yaradıcılıq aləminə yeni istedadlı müəlliflərin gəlməsində rol oynayan, sonradan maddi çatışmazlıqlar ucbatından uzun fasilələrlə işıq üzü görən, hətta bağlanmaq təhlükəsi ilə üz-üzə duran ədəbi orqanların: "Azərbaycan", "Literaturnı Azərbaycan", "Ulduz", "Qobustan" jurnallarının və "Ədəbiyyat qəzeti"nin ölkə prezidentinin xüsusi qərarı ilə müntəzəm surətdə ölkənin dövlət büdcəsindən maliyyələşdirilməsi ədəbi prosesin gəlişməsində əsaslı rol oynadı.\nHeydər Əliyev sözümüzün "yaddaş sirri"dir. O, dövlətin rəmzinə çevrilmiş ilk siyasi lider oldu və kifayət qədər ibrətamizdir ki, belə bir hadisə Azərbaycan tarixində ilk dəfəydi ki, baş verirdi. Belə hadisələri isə tarix sonradan təshih etmir. Çünki yüzillər keçəndən sonra tarix daha çox həqiqətin dilində danışır. Heydər Əliyev Azərbaycanın siyasət dilini dünyaya təlim edən ilk azərbaycanlı oldu. Bu mənada, yüzillər keçəndən sonra da tarix Azərbaycan barədə qurucunun, baninin, ümummilli liderin, yəni Heydər Əliyevin üslubunda danışacaq.\nBiz ümumilli liderin vətən, yurd, xalq adına gördüyü nəhayətsiz əməllərin bir qismindən bəhs etdik. Amma Heydər Əliyevin ən dəyərli əsərlərindən biri Azərbaycan Prezidenti İlham Əliyevdir. Heydər Əliyevin uğurlu siyasi kursunun bariz örnəyi! Bu gün Heydər Əliyev həm də İlham Əliyevin simasında yaşayır, əbədi davam edən tarixə çevrilir. Ümumilli lider Heydər Əliyevin onun haqqında söylədiyi gözəl bir fikir var: “İnanıram ki, mənim axıra çatdıra bilmədiyim taleyüklü məsələləri, planları, işləri sizin köməyiniz və dəstəyinizlə İlham Əliyev başa çatdıra biləcək. Mən ona özüm qədər inanıram və gələcəyinə böyük ümidlər bəsləyirəm”.


Ruhulla Zahidov – Səhifə 308 – etmtv.news\nBu tədqiqatın yaşı az…\n02 Dekabr 2018 02 Dekabr 2018 - by Ruhulla Zahidov - Leave a Comment\nQəlbimizin ən yaralı yerlərindən olan qədim Borçalı elinin fədakar oğlu, tanınmış tədqiqatçı-filoloq Müşfiq Boraçalının qələmə aldığı “Çağdaş Borçalı ədəbi məktəbi”, “Gürcüstanda Azərbaycan mətbuatı”, “M.P.Vaqif və Gürcüstan”, “Borçalı aşıqları”, “Borçalı şəhidləri”, …\n02 Dekabr 2018 - by Ruhulla Zahidov - Leave a Comment\nBu gün Zəngəzurun Ermənistana verilməsindən 98 il ötür. 1920-ci ilin 1 dekabrında Azərbaycanın Zəngəzur mahalının böyük hissəsi Moskva rəhbərliyinin qərarı ilə Ermənistana verildi. Eurasia Diary xəbər verir ki, bu mahalda məskunlaşanların …\nSon vaxtlar bəzi KİV-lərdə Azərbaycanın Ukraynadakı səfirliyinin fəaliyyəti ilə bağlı qərəzli, həqiqətdən uzaq olan məlumatların yayıldığının şahidi oluruq. Azinforum.az olaraq bizim də Ukraynadakı diaspor təşkilatlarımızın və səfirliyimizin fəaliyyətilə bağlı silsilə …\n01 Dekabr 2018 - by Ruhulla Zahidov - Leave a Comment\nDeputat Fazil Mustafa Milli Məclisin iclasında Gəncədə yeni universitet yaradılmasını təklif edib. Sohnxeber.az-ın məlumatına görə, bunu deputat Fazil Mustafa parlamentdə Vergi Məcəlləsinə dəyişikliklərin müzakirəsi zamanı deyib. O bildirib ki, Gəncəyə …\nAlmaniya postsovet ölkələrinin dondurulmuş münaqişələrdən əziyyət çəkməsinə göz yuma bilməz. Bu sözləri Almaniya Kansleri Angela Merkel Berlində keçirilən Almaniya-Ukrayna iqtisadi forumu zamanı deyib. A.Merkel bildirib ki, Gürcüstan, Moldova, Azərbaycan, Ukrayna …\nNadir İsrafilov: “Universitetlərimizdə əsasən,“bir ovuc” nəzəri biliklərin mənimsənilməsinə daha çox üstünlük verilir, nəinki…”\nUniversitetlərimiz milli əmək bazarında rəqabət aparacaq mütəxəssislər yetişdirə bilmirlər. Bunu Oxu.Az-a açıqlamasında təhsil eksperti Nadir İsrafilov bildirib. Onun sözlərinə görə, təhsil qanunvericiliyinə görə sistemləşdirilmiş bilik, bacarıq və vərdişlərin mənimsənilməsi prоsesi оnun nəticəsi kimi səciyyələndirilir: …\nGülər Əhmədova: “Əslində yığılan ballar məktəbin yox, repetitorların və valideynlərin naliyyətidir”\n“Heç kim məktəblərdən soruşmur ki, neçə şagirdin tərbiyəli şəkildə məktəbi bitirib, əsgər getdi?” “Kişi müəllimlərini məktəbə cəlb etməyin yeganə yolu əmək haqlarının yüksəlməsidir…” “İlk baxışdan məktəblərimizdə kişi müəllimlərin sayının az …\n01 Dekabr 2018 01 Dekabr 2018 - by Ruhulla Zahidov - Leave a Comment\nNaxçıvan şəhərinin 2018-ci ildə ölkəmizin “Gənclər paytaxtı” seçilməsi ilə əlaqədar Azərbaycan Respublikasının və Naxçıvan Muxtar Respublikasının Gənclər fondlarının, Naxçıvan Muxtar Respublikası Gənclər və İdman Nazirliyinin birgə təşkilatçılığı ilə Azərbaycanın regionlarından …\nCəlilabad şəhərində “Bölgələrdən – bölgələrə” yaradıcılıq festivalının yekun tədbiri keçirildi\nAzərbaycan Respublikasının Mədəniyyət Naziri cənab Əbülfəs Qarayevin Cəlilabad şəhərindəki Heydər Əliyev Mərkəzində Lənkəran şəhərindən, Astara, Lerik, Masallı, Cəlilabad və Yardımlı rayonlarından olan vətəndaşları qəbul etmişdir. Mədəniyyət Nazirliyinin Regional Mədəniyyət İdarələrinin …\nRespublikamızın qərb bölgəsində ən böyük ali təhsil müəssisəsi olan Gəncə Dövlət Universitetinin bu il fəaliyyətə başlamasından 80 il keçir. Bu münasibətlə universitetdə təntənəli yubiley tədbiri təşkil olunub. Yubiley tədbirində təhsil …


Chengdu Century City Yeni Beynəlxalq Konvensiya və Sərgi Mərkəzi (CCNICEC) (198 Shijicheng Rd, Wuhou Qu, Chengdu Shi, Sichuan Sheng, Çin)\nÜnvan: 198 Shijicheng Rd, Wuhou Qu, Chengdu Şi, Sichuan Sheng, Çin\nChengdu Century City Yeni Beynəlxalq Konvensiya və Sərgi Mərkəzində (CCNICEC) 2020-2021 Gələcək Hadisələr\nCentury City Yeni Beynəlxalq Konvensiya və Sərgi Mərkəzi (CCNICEC) Chengdu'nun Chengnan Yeni Mahalında yerləşir. Bütün layihə beş hissəyə bölünür: sərgi salonu sahəsi, beynəlxalq konfrans sahəsi, otel və mədəniyyət obyektləri sahəsi, ticarət ofis sahəsi və ticarət yaşayış sahəsi. Ümumi tikinti sahəsi təqribən 1.73 milyon kvadrat metrdir. "Əsr Şəhəri" Chengnan Yeni Mahalında, qərbdə Tminfu prospekti, Renmin Cənubi Yolunun cənub uzantı xəttində və şimaldakı Chengdu əsas magistral yolunun xarici halqa yoluna bitişikdir. Trafik şəraiti çox üstündür. Tianfu prospekti istisna olmaqla, Hongxing yolunun cənub genişləndirmə xətti birbaşa Century City-yə çəkiləcəkdir. Funan çayı şərqdən axır; şimal tərəfi Əsr Parkı və golf sahəsidir; şərq və qərb çay kənarındakı yaşıllıq əraziləridir.\n"Əsr şəhəri" beş funksional sahəyə, şərq tərəfi isə sərgi salonunun sahəsinə bölünür. Sərgi salonu 17 böyük və kiçik sərgi salonu və 120,000 kvadratmetr sahəsi olan Funan çayı tərəfdarıdır. Chengdu Century City Yeni Beynəlxalq Konvensiya və Sərgi Mərkəzi ən böyük miqyaslı, ən tam funksional obyektlərə və Çinin qərbindəki ən inkişaf etmiş obyektlərə sahib çoxfunksiyalı konfrans və sərgi mərkəzidir. Yeni birinci dərəcəli pavilyon mütləq sərgiyə daha yaxşı ticarət platforması gətirəcəkdir.


Oktyabrın 17-də Azərbaycan Respublikasının Prezidenti İlham Əliyev xalqa müraciət edib - Xəbərlər - QAX RAYON Icra Hakimiyyəti\nOktyabrın 17-də Azərbaycan Respublikasının Prezidenti İlham Əliyev Azərbaycan xalqına müraciət edib.\nMüraciətində düşmənin son günlərdə Gəncə və Mingeçevir şəhərlərini raket atəşinə tutması nəticəsində ölən və yaralananların olduğuna münasibət bildirən ölkə rəhbəri vurğulayıb ki, Ermənistan rəhbərliyi məsuliyyətə cəlb olunmalı, dünya ictimaiyyəti bu cinayətə öz qəzəbini bildirməlidir.\nBugün dünya bir daha Ermənistan rəhbərliyinin namərd və faşist əməllərinin şahidi olur deyən cənab Prezident bütün sivil dünya qüvvələrinin rəsmi Yerevanın Azərbaycanda mülki əhaliyə qarşı insanlığa sığmayan əməllərinin şahidi olduğunu qeyd etdi.\nOktyabrın 17-si gecə saat 01:00 radələrində Ermənistan Silahlı Qüvvələrinin Azərbaycanın ikinci böyük şəhəri və cəbhə xəttindən çox uzaqda yerləşən Gəncəni sayca üçüncü dəfə ballistik raket atəşinə tutması nəticəsində 14 mülki şəxs, o cümlədən 2 uşaq həyatını itirmiş, 55-də çox mülki şəxs yaralanmışdır. Ölkə Başçısı bütün bu baş verənləri Azərbaycana, ümumbəşəri dəyərlərə və insanlığa qarşı cinayət adlandırdı.\nXalqa müraciətində ölkə rəhbəri rəsmi Yerevanın Cenevrə Konvensiyasına zidd əməllər törətdiyini, Şuşada və Qarabağın digər şəhərlərində Livandan və başqa ölkələrdən gətirilmiş ermənilərin məskunlaşdırılmasının qanunsuz olduğunu diqqətə çatdırdı.\nDüşmənin vəhşiliyini və vandallığını xüsusi vurğulayan cənab Prezident 30 il ərzində düşmən əlində qalmış yaşayış məskənlərinin amansızcasına dağıdıldığını, bütün binaların və dini abidələrin söküldüyünü, Füzuli şəhərinin erməni faşizminin şahidi olduğunu qeyd etdi.\nMüraciətində ölkə başçısı onu da bildirdi ki, müflis ölkə olan Ermənistanın çoxlu sayda silah-sursata sahib olması dünya ictimaiyyətini gərək düşündürsün. Bu gün valyuta ehtiyatları cəmi 1,5 milyard dollar, xarici dövlət borcu ümumi daxili məhsulun 60-70 faizini təşkil edən Ermənistanın müharibə aparmaq üçün silah və texnikanı hansı yollarla əldə etdiyi böyük suallar doğurur deyən Prezident İlham Əliyev Azərbaycan xalqının bu suallara cavab tələb etməyə haqqının çatdığını vurğuladı.\nErmənistan əhalisi dövlət və dövlətçiliyi bataqlığa aparan kriminal hakimiyyətə qarşı çıxmalıdır deyən Ali Baş Komandan onları kriminal rejimin başçılarını məsuliyyətə cəlb etməyə çağırdı. Bugün həqiqətən də Ermənistanda hərbi komissarlıqlarda təşkil olunan mitinqlər onu sübut edir ki, erməni xalqı həqiqəti dərk edir və bu cinayətdə iştirak etmək istəmir. Və erməni xalqının bu cinayətkar xunta rejiminin başçılarını məsuliyyətə cəlb edəcəyi gün çox da uzaqda deyil.\nXalqa müraciətində Füzuli şəhərinin də işğaldan azad olunduğunu bildirən Ali Baş Komandan bunu böyük qələbənin müjdəsi adlandırdı. Füzuli əməliyyatının rəmzi məna daşıdığını, minlərlə insanın o yerlərə qayıdacağını və strateji nöqteyi nəzərdən müharibənin gedişində Füzulinin strateji üstünlüklərini vurğuladı.\nAli Baş Komandan həmçinin öz silahlarını qoyub qaçan erməni əsgərinin Azərbaycan ordusu tərəfindən məhv edilmiş texnikasının siyahısını diqqətə çatdırdıraraq bildirdi ki, müharibənin ilk günündən başlayaraq düşmənin 234 ədəd tankı məhv edilmiş, 36 tankı hərbi qənimət kimi götürülmüşdür. 49 ədəd piyadaların döyüş maşını məhv edilmiş, 24 ədədi hərbi qənimət kimi götürülmüşdür. 16 ədəd Özüyeriyən artilleriya qurğusu, 190 ədəd müxtəlifçaplı toplar, 2 “Uraqan” sistemi, 1 TOS odsaçan, 2 “ELBRUS” əməliyyat taktiki raket kompleksi, 1”Toçka-U”, 35 OSA zenit raket kompleksi, 3 TOR zenit raket kompleksi, 5 KUB və “Kruq” zenit raket kompleksi, 9 radioelektron mübarizə sistemi, 2 S-300 zenit raket kompleksi, 196 yük avtomobili məhv edilmiş, 98-i qənimət kimi götürülmüşdür.\nHəqiqətəndə bugün döyüş meydanında Azərbaycan ordusu tam üstünlüyə malikdir. Strateji məntəqələri və yüksəklikləri ələ keçirən Azərbaycan ordusu Ermənistanın hərbi-texniki potensialını sıradan çıxarıb. Məhv edilmiş və qənimət kimi götürülmüş texnikanın qiyməti təqribən 2 milyard dollar dəyərindədir.\nFüzulidə baş verən ağır döyüşlər haqqında kitablar, əsərlər yazılacaq deyən cənab Prezident, aparılan döyüşlərin ordumuzun qəhrəmanlıq tarixinin ən parlaq səhifələrindən olduğunu, Azərbaycan əsgərinin məharət ,şücaət, fədakarlıq nümayiş etdirərək haqqı bərpa etdiyini bildirdi.\nXalqa müraciətində Azərbaycan ordusunun mümkünsüz hesab olunan vəzifələrin öhdəsindən gəldiyini vurğulayan ölkə rəhbəri Azərbaycan ordusunun öz xilaskar missiyasını yerinə yetirərək 17 oktyabr tarixində Füzuli rayonunun Qoçəhmədli, Çimən, Cuvarlı, Pirəhmədli, Musabəyli, İşıqlı, Dədəli kəndlərini və Füzuli şəhərini işğaldan azad edildiyini bildirdi.\nAzərbaycan xalqının dönməz iradəsi və ordumuzun qəhrəmanlığı sayəsində bütün şəhər və kəndlərimizin işğaldan azad olunacağını əminliklə vurğulayan ölkə rəhbəri Azərbaycan hökümətinin dağıdılmış şəhərləri və kəndləri yenidən quracağını, bütün ərazilərdə məscidlərin bərpa olunacağını və oralardan azan səsinin yüksələcəyini qeyd etdi.\nBugün haqlı olan Azərbaycan ordusu öz torpaqlarında vuruşur və döyüş meydanında düşmənə gücünü göstərir. Azərbaycan xalqının savaşı müqəddəs savaşdır. Ali baş komandanın və Azərbaycan ordusunun qətiyyəti bizə deməyə əsas verir ki, Azərbaycan böyük qələbəyə qədər öz zəfər marşını davam etdirəcəkdir.\nMüsahibəsində Azərbaycan xalqının haqq iradəsi dönməzdir deyən Ali Baş Komandan bildirdi ki, bütün Azərbaycan xalqı dövlətimizin ən parlaq səhifəsini yazır. Azərbaycanda yaşanan həmrəylik, qarşılıqlı dəstək, birlik və ordumuzun qəhrəmanlığı bu şanlı tarixin səbəbidir. Ölkə rəhbəri həmçinin xalqımızın öz dogma dədə-baba torpaqlarını işğalçılardan azad etdiyini qeyd etdi.\nBugün ölkə başçısı, Ali Baş Komandan İlham Əliyevin peşəkarlığı sayəsində Azərbaycan xalqının maraqları qorunur və öz siyasi ambisiyalarına görə dinc əhaliyə atəş açan Ermənistandan fərqli olaraq düşmənin qisasını mülki əhalidən almır. Bu cür əməllərə görə Ermənistan hakimiyyətinin cinayət məsuliyyətinə cəlb olunmaması sadəcə beynəlxalq riyakarlıq deyil, bəşəriyyətə qarşı törədilmiş cinayətdir. Rəsmi İrəvanın əməllərinə göz yuman qüvvələr də əslində onlarla eyni məsuliyyəti bölüşürlər.


PSJ Zinəddin Zidanla danışıqlar aparıb – XəbərAl.Az\nMadridin “Real” klubunun baş məşqçisi Zinəddin Zidan Fransadan təklif alıb.\n“El Chiringuito TV” öz “Twitter” hesabında yaydığı xəbərə görə, PSJ Z.Zidanı Paris klubunun baş məşqçisi kimi görmək istəyir. Artıq klubun rəsmiləri Z.Zidanla əlaqə saxlayıblar.\nQeyd edək ki, hazırda məşqçi kimi çalışan əfsanəvi futbolçunun “Kral klubu” ilə müqaviləsi 2022-ci ilin iyun ayında bitir.\nÖtən sutka ərzində Bakıda ölümlə nəticələnən 2 yol qəzası qeydə alınıb. XəbərAl.az xəbər verir ki, hər iki hadisədə piyadalar həyatını itirib. Belə ki, dünən Bakı şəhəri Xətai rayonu ərazisində və Binəqədidə piyadalar maşının altında qalıb. Hər iki şəxs vəfat edib. Ölümlə nəticələnən hadisələrlə bağlı ərazi üzrə polis idarələrində cinayət işi açılıb.


Monitorinq Azərbaycanda «quş qripi»nin olmadığını göstərir\n2021, 05 Avqust, Cümə axşamı, Bakı vaxtı 05:22\nAvstriya Hava Yollarının rəhbəri Erix Vulf 2003-cü il yanvarın 21-də Mərkəzi Kəşfiyyat İdarəsinin [MKİ] bir təyyarəsinin Frankfurtdan Azərbaycana uçarkən Avstriyanın hava məkanından keçdiyini deyib. O, əlavə edib ki, Avstriya həmin təyyarədə şübhəli yaraqlıların olması qənaətinə gəlib Azərbaycanda indiyə qədər «quş qripi» xəstəliyi qeydə alınmayıb. Bunu Respublika Baytarlıq Laboratoriyasının müdiri Elman Məmmədov noyabrın 8-dən 20-dək ölkədə aparılan monitorinqin nəticələrinə əsaslanaraq deyir. Onun sözlərinə görə, bu müddət ərzində ovlanan 67 çöl quşunun heç birində virus aşkarlanmayıb.\nCənab Məmmədov bildirir ki, müayinə üçün quşlar Pirallahı adasında, Dəvəçi limanında, Qaradağda, «Qızılağac» qoruğunda, «Ağgöl»də və köçəri quşların qışlama üçün məskunlaşdığı digər ərazilərdə ovlanır.\nBu yerlərin seçilməsi isə Ekologiya və Təbii Sərvətlər Nazirliyinin xəritəsi əsasında həyata keçirilir. Onun sözlərinə görə, ərazilərə baxış mütəmadi həyata keçirilir. Noyabrın 28-dən isə daha bir monitorinqin aparılması nəzərdə tutulub.\nRespublika Baytarlıq Laboratoriyasının müdiri əlavə edir ki, bu işə 20 nəfərə yaxın adam cəlb olunub. Həmin müddətdə isə ova icazə verilmir.


S.Vandornun bloqu: “Həmilton və Fettel qarşıdurması fanların xoşuna gəlir” | Formula1 Azərbaycanda\nMcLaren komandasının sürücüsü Stoffel Vandorn Motorsport.com saytı üçün yazdığı bloq yazısında doğma Bakımızda keçirilən yarış və Fettellə Həmilton arasındakı insident barədə yazıb. F-1.az saytı olaraq bu yazını sizin nəzərinizə çatdırırıq.\n30 İyun 2017, 14:11\nStoffel Vandorn: “McLaren-dəki bütün işçilərin Azərbaycan Qran Prisi ilə bağlı gözləntiləri aşağı idi. Lakin iki bolidlə də xal qazana bilmədiyimiz üçün məyus olduq. Bu da bizim inkişafımızı göstərir. Trasın quruluşu bolidimiz üçün əlverişli olmadığı üçün gözləntilərimiz aşağı idi. Amma biz mühərriyə görə startda bir neçə yer itirəcəkdik. Uzun sözün qısası, hər şey bizim əleyhimizə işləyirdi.\nYarışa sonuncu yerdən başlayacağımız üçün birinci sərbəst yürüşlərdən etibarən yarış tempinə fokuslandıq. Ancaq mən düşünürəm ki, həfətsonu bizim üçün normal keçsəydi belə, yenə çətinlik çəkəcəkdik, çünki düzlüklərdə çox vaxt itirirdik.\nBazar günü yarışa başlayarkən, hədəfimiz problemlərdən uzaq durmaq idi. Sərbəst yürüşlərdə sürücülər çoxlu səhv etdilər və təkərləri qızdırmaq çətin idi. Düşünürdük ki, yarışda da eyni hal təkrarlanacaq. Yarıa yaxşı başladım və erkən pit-stop edərək, SuperSoft təkərlərə keçdim. Daha sonra önüm boş olduğu üçün tempim də yüksək idi. Bu da o demək idi ki, fərqli strategiya seçən rəqiblərimizi qabaqlaya bilərdik. Amma təhlükəsizlik avtomobili girdiyi üçün bəxtim gətirmədi. Əksər sürücülər bunun hesabına pitə girərək, trasa önümdə qayıda bildilər. Daha sonra isə qırmızı bayraqlar çıxdı və o əsnada hamısı yeni dəst SuperSoft təkərlərlə yarışa qayıtdılar. Uzun sözün qısası, bu hadisələr mənə heç nə qazandırmadı.\nSonuncu təhlükəsizlik maşınından sonra son həddə getməyə davam etdik və hər dövrə bolid daha da güclü olurdu. Hər şey qaydasında gedərkən, ön təkərimdə bir kəsik gördük və əlavə bir pit-stop etməli olduq. Bu da o demək idi ki, önümüzdəki Sauber-lərə çatmaq üçün maksimumda getməli idik. Tempimiz yaxşı olduğu üçün xal qazanmaq mümkün idi. Sauber-lərdən dövrə başına 1.5 saniyə sürətli idik və qısa müddət ərzində onlara çatdıq. Amma düzlük sürətimiz onları keçməyə imkan vermədi.\nFernando xallar qazandı və iki bolidlə də onluğa düşmək mümkün idi. Bunu bacarmaq komanda üçün mükəmməl olardı. Fernandonun qazandığı xallar bizi bir az rahatlaşdırdı. Mövsümün əvvəlində bir neçə şansımız olsa da, istifadə edə bilmədik. Bu çətin şərtlərdə xal qazanmaq komanda işinin nəticəsi idi.\nƏlbəttə, Bakıdakı yarışın önəmli mövzularından biri də Fettellə Həmilton arasındakı insident idi. Bu hadisə barədə fərqli düşüncələr var. Mən isə düşünürəm ki, görüntülərə baxıb bu hadisə barədə qərar vermək çətindir, amma Sebastyanın hərəkəti qəribə idi. Lakin yarışdakı atmosfer və liderlik mübarizəsində emosiyalarınıza məğlub ola bilirsiniz. Bu cür hallar Formula1 üçün müsbət dəyərləndirilməlidir. Bu cür mübarizələri bütün fanlar istəyirlər. Sebin hərəkətini doğru və ya səhv deyə dəyərləndirə bilmərəm, lakin idmandakı bu cür emosiyanallıqları görmək yaxşı haldır.\nSonda isə fərqli mövzu barədə danışmaq istəyirəm. Belçika yarışının təşkilatçıları mənim üçün xüsusi tribuna ayırıblar. Buna görə sevincliyəm. Bu tribunada bütün sevdiklərim bir araya gələrək, mənə dəstək verəcək. Bu əla haldır”.\nBaku City Circuit, Lewis Hamilton, Sebastian Vettel, Stoffel Vandoorne, Azerbaijan Grand Prix, Bakı Şəhər Halqası\nX.Pablo Montoya: “Alonso və Fettel ən güclü sürücülərdir”\nT.Volff: “Həmilton Çində qələbə qazanacaq”\nRəsmən: V.Bottas Mercedes AMG-də!